title: Laeista

text: Viranomainen ei voinut toteuttaa kuolemantuomiota tai kansalaisoikeuksien poistoa ilman "comitia centuriatan" suorittamaa äänestystä. Lahjomisesta ja lahjusten vastaanottamisesta rangaistaan ankarasti. Lait kirjoitettaisiin virallisesti ylös, mistä oli Ciceron mielestä lipsuttu.


title: Laeista

text: Auguurit


title: Laeista

text: Ciceron mukaan valtion oikeudenmukaisuutta valvovat viime kädessä auguurit, jotka tulkitsevat enteitä valtion parhaaksi, ja joille johtavien virkamiesten tulee osoittaa kuuliaisuutta: ”Hyvän auguurin tulee muistaa, että hänen on oltava käytettävissä valtion kohtalon hetkinä, että hänet on nimitetty suurimman ja parhaimman Juppiterin neuvonantajaksi ja apulaiseksi [...] ja että määrätyt taivaan alueet on uskottu hänen huostaansa, jotta hän niiden avulla voisi usein auttaa valtiota.” Myös Cicerolla itsellään oli auguurin virka.


title: Laeista

text: Käsikirjoitus katkeaa kesken sen jälkeen, kun Cicero ja Quintus keskustelevat kansalaisten ja virkamiesten oikeuksista.


title: George Olivier Wallis

text: George Olivier Wallis, Wallisin kreivi (1673–1743) oli sotamarsalkka Habsburgien Itävallan armeijassa. Hän ansioitui monissa Itävallan käymissä sodissa, mutta kärsi tappion ratkaisevassa Grotskan taistelussa Osmanien valtakuntaa vastaan.


title: George Olivier Wallis

text: Hänen isänsä Ernst Georg Wallis oli Itävallan armeijan kenraali ja asehaarankomentaja. Hänellä oli isoveli Franz Paul Wallis (k. 1737). Hänen isänsä kuoli vuonna 1689, jonka jälkeen Wallis esiteltiin nuorena aatelisena keisarillisessa hovissa. Seuraavana vuonna hän sai komentoonsa jalkaväkirykmentti Jörgeriin kuuluneen komppanian. Vuonna 1697 hän oli mukana Osmanien valtakuntaa vastaan käydyssä Zentan taistelussa. Espanjan perimyssodan (1701–1714) aikana hän taisteli lähinnä Italiassa yleten kenraaliksi asti. Sodan lopulla hän osallistui taisteluihin myös Espanjassa.


title: George Olivier Wallis

text: Itävallan-Turkin sodan (1716–18) alussa hänet sijoitettiin prinssi Eugen Savoijilaisen armeijaan. Toukokuussa 1716 hänet ylennettiin sotamarsalkkaluutnantiksi ja elokuussa hän osallistui Petrovaradinin taisteluun. Lokakuussa 1716 hänet lähetettiin vastustajan Timisoaran leiriin panttivangiksi neuvottelemaan turkkilaisten antautumisesta komentaja Mustafa paššan kanssa. Elokuussa 1717 Belgradin piirityksen aikana Wallis onnistui valtaamaan osmanien viimeiset tykistöpatterit jalkaväen rynnäkön avulla, mikä johti kaupungin antautumiseen seuraavana päivänä.


title: George Olivier Wallis

text: Alkuvuonna 1718 poliittinen tilanne alkoi kiristyä Italiassa, jonne Wallis lähetettiin kolmen rykmentin kanssa. Seuranneessa Neliliiton sodassa Wallis osallistui Francavillan taisteluun kesäkuussa 1719 ja Messinan piiritykseen saman vuoden syyskuussa. Hän haavoittui 18. syyskuuta espanjalaisten pioneerien pommin lauetessa vahingossa. Messinan antauduttua hän sijoitti päämajansa sen sitadelliin ja hänet nimitettiin Sisilian kenraalikuvernööriksi. Seuranneen rauhan aikana Wallis pysyi tässä tehtävässä aina vuoteen 1727, jolloin hän matkusti Böömissä sijaitseville tiluksilleen.


title: George Olivier Wallis

text: Vuonna 1728 sota Ranskan ja Englannin välillä näytti väistämättömältä, ja Wallis komennettiin takaisin Sisiliaan järjestämään saaren puolustusta mahdollisen hyökkäyksen varalta. Wallis, joka ennakoi sodan syttyvän, ei halunnut jäädä sivuun merkittävämmistä komennoista. Hän oli myös riitaantunut Sisilian varakuninkaan kanssa. Paremman tehtävän toivossa hän pyysi lomaa vieraillakseen jälleen tiluksillaan, mutta sodan uhan kasvaessa hänet komennettiin takaisin Sisiliaan, koska häntä pidettiin pätevimpänä puolustamaan saarta. Viimein vuonna 1730 varakuninkaan ja Wallisin välit menivät poikki täydellisesti, ja Wallis sai kaipaamansa siirron muualle. Vuonna 1731 hänet nimitettiin Rooman kenraalikuvernööriksi, jona hän pysyi lokakuuhun 1734, jolloin hänet siirrettiin Italian armeijan komentajaksi. Sodan loppupuolella hän osallistui useisiin Italian alueella käytyihin taisteluihin.


title: George Olivier Wallis

text: Itävallan–Turkin sodassa 1737–1739 Wallis komensi aluksi armeijakuntaa Valakiassa, ja myöhemmin hänestä tuli Serbiassa olevien joukkojen päällikkö. Vuonna 1739 hänestä tuli käytännössä Itävallan armeijan ylipäällikkö. Vaikka osmanit olivat yleensä alivoimaisia taisteluissa, he pystyivät säilyttämään etuotteen lähes koko sodan ajan. Wallis kärsi tappion sodan ratkaisutaisteluksi muodostuneessa Grotskan taistelussa ja joutui vetäytymään aina Belgradista luoteeseen. Osmanit pääsivät piirittämään kaupunkia, eikä häviön lamauttama Wallis kyennyt puuttumaan tilanteeseen. Sota päättyi pikaisesti neuvoteltuun Belgradin rauhaan, jossa Itävalta menetti edellisessä sodassa voittamansa alueet.


title: George Olivier Wallis

text: Seurauksena Wallis joutui Itävallassa sotaoikeuteen ja hänet tuomittiin vankilaan, kunnes uusi keisarinna Maria Teresia armahti hänet muiden turkkilaissodan tappiosta syytettyjen kenraalien kanssa lokakuussa 1740. Wallis ei saanut enää komennuksia, vaan hän eli tiluksillaan toimien ajoittain neuvonantajana sotilasasioissa. Hän kuoli Wienissä 19. joulukuuta 1743.


title: George Olivier Wallis

text: Hänen maineensa kärsi Grotskassa koetun tappion vuoksi pahoin, ja sen vuoksi häntä on usein kutsuttu pätemättömäksi myös seuranneessa historiankirjoituksessa. Eugen Savoijilainen luonnehti Wallisia nerokkaaksi komentajaksi taktisessa mielessä, mutta kuvaili hänen luonnettaan vaikeaksi, jonka vuoksi hän ei ollut suosittu sotilaiden ja toisten sotilasjohtajien keskuudessa. Vaikka hän oli hyvin kokenut, hän oli ylimielinen ja itsepintainen. Hän jätti usein toisten komentajien suositukset ja joskus myös esimiesten käskyt huomiotta.


title: Saksan liittopäivävaalit 1994

text: Saksan 13. liittopäivävaalit järjestettiin 16. lokakuuta 1994. Vaaleissa valittiin liittopäivien kaikki 672 jäsentä. Äänestämässä kävi 47 737 999 ihmistä äänestysaktiivisuuden ollessa 79,0 prosenttia.


title: Maailmanlopun blues

text: Maailmanlopun blues on hardcore punk -yhtye Kohu-63:n EP-levy, joka julkaistiin 7. helmikuuta 2011 levymerkillä Stay Free Underground Records. Siitä julkaistiin rajoitettu 500:n kappaleen painos.


title: Maailmanlopun blues

text: Lammaszinen Jouni Parkku totesi ”nuorten, vihaisten räkänokkien olevan tätä nykyä vanhoja ja entistä vihaisempia räkänokkia”. Hän uskoi julkaisun miellyttävän yhtyeen vannoutuneita faneja, vaikkei pitänyt albumia erityisen hyvänä.


title: Vasuheinät

text: Vasuheinät ("Muhlenbergia") on heinäkasvien (Poaceae) heimoon kuuluva kasvisuku. Sukuun kuuluu 162 lajia.


title: Vasuheinät

text: Useat vasuheinälajit ovat ulkonäöltään koristeellisia ja monia lajeja sekä niistä jalostettuja lajikkeita kasvatetaankin koristekasveiksi. Vasuheinien kukinnot voivat olla esimerkiksi valkoisia tai vaaleanpunaisia. Aikoinaan vasuheiniä on myös käytetty Etelä-Carolinan seudulla korien punontaan.


title: Vasuheinät

text: Vasuheinien ("Muhlenbergia") suku on nimetty amerikkalaisen Henry Muhlenbergin mukaan.


title: Discography 2001–2004

text: Discography 2001–2004 on hardcore punk -yhtye Abduktion kokoelma-albumi, joka julkaistiin vuonna 2005 venäläisen Old Skool Kids -levymerkin alla. Albumi sisältää kaikki yhtyeen uran alkupuolen omakustannejulkaisut.


title: Retki-Roope

text:
Retki-Roope () on Nelvana-tuotantoyhtion kanadalais-englantilainen lasten animaatiosarja. Sarja alkoi syyskuussa 2016, alun perin Treehouse TV -kanavalla Pohjois-Amerikassa. Suomessa sarjaa on esittänyt keväällä 2017 alkaen torstaisin Yleisradion Pikku Kakkonen, jaksot julkaistaan myös Yle Areenassa.
Animoinnin on toteuttanut englantilainen animointistudio Studio Liddell.


title: Retki-Roope

text:
Retki-Roope asuu isänsä ja äitinsä kanssa Päivänpaisteen puistossa, jossa Roopen isä ja äiti työskentelevät puistonvartijoina.
Roopella on erikoisvarusteet, joiden avulla hän tutkii eräpuistoa. Kun Roope nappaa matkaansa kiikarit, retkihatun ja –pakin ja virittää kellokameran ja pomppukengät valmiuteen, voi Retki-Roopen vauhdikkaat seikkailut alkaa. Vinha-autolla voi niin lentää ilmassa kuin kiitää pitkin puiston teitä. Vaijeriradan ja liaanien avulla Roope ystävineen pääsee nopeasti paikasta toiseen.


title: Retki-Roope

text: Roopen parhaat ystävät ovat Teresa-tyttö ja karvainen lumimies, Tamppa.Suomenkielisten hahmojen ääninäyttelijöinä toimivat:


title: Retki-Roope

text: Pohjois-Amerikassa sarjan uudetkin, vuonna 2017 julkaistut jaksot ovat jaksokuvauksiltaan ensimmäistä tuotantokautta..


title: Teddy Boy

text: Teddy Boy on ranskalaisen elektronisen musiikin artistin Kavinskyn debyyttialbumi, joka julkaistiin 16. tammikuuta 2006 levy-yhtiöllä Record Makers. "Teddy Boy" on myös Kavinskyn ensimmäinen albumi, jolla julkaistiin yksi hänen tunnetuimmista kappaleista, ”Testarossa Autodrive”. Muut albumit, joilla kyseinen kappale myös esiintyy, ovat "Blazer" ja "OutRun". SebastiAnin remix kappaleesta julkaistiin Kavinskyn toisella albumilla "1986".


title: 1986 (EP)

text: 1986 on ranskalaisen elektronisen musiikin artistin Kavinskyn EP-levy, joka julkaistiin 20. helmikuuta 2007 levy-yhtiöllä Record Makers. Albumin kappale ”Testarossa Autodrive (SebastiAn Remix)” kuullaan videopelissä "Grand Theft Auto IV" pelin fiktiivisellä radiokanavalla Electro-Choc ja kappale ”Wayfarer” kuullaan videopelissä "". Albumin kappale ”Grand Canyon” sisältää samplen italodisko-yhtyeen Kanon kappaleesta ”Ikeya Seki”.


title: Koiranheinät

text: Koiranheinät ("Dactylis") on heinäkasvien (Poaceae) heimoon kuuluva pieni kasvisuku. Sukuun kuulunee vain pari lajia, joista tunnetuin lienee koiranheinä ("Dactylis glomerata"). Koiranheinä on hyvin muunteleva ja se jaetaan useisiin eri alalajeihin, joita on toisinaan myös pidetty omina lajeinaan. Koiranheinien sukuun on aikojen kuluessa kuvattu useita eri lajeja, alalajeja ja muunnoksia, jotka on myöhemmin katsottu samaksi kuin koiranheinä ("Dactylis glomerata") ja täten niiden tieteelliset nimet ovat nykyisin koiranheinän tieteellisen nimen synonyymejä.


title: Koiranheinät

text: Koiranheinät ovat monivuotisia ja kasvutavaltaan pystyjä heiniä. Niiden lehdet ovat tasaisia ja kieleke on kalvomainen sekä hyvin kehittynyt. Koiranheinien kukinto on tiivis röyhy, jonka kussakin tähkylässä on kahdesta viiteen kukkaa. Tähkylöiden Kaleet ovat suunnilleen yhtä pitkät sekä hieman kaarevat. Ulkohelpeet ovat viisisuonisia ja niissä on lyhyt, piikkimäinen vihne.


title: Koiranheinät

text: Suomessa koiranheinää kasvaa etelärannikolta aina Oulun korkeudelle asti ja eteläisessä Suomessa koiranheinä on hyvinkin yleinen.


title: Blazer

text: Blazer on ranskalaisen elektronisen musiikin artistin Kavinskyn kolmas albumi. Albumi julkaistiin 1. heinäkuuta 2008 levy-yhtiöllä Fool’s Gold Records.


title: Nightcall

text: Nightcall on ranskalaisen elektronisen musiikin artistin Kavinskyn EP-levy, joka julkaistiin 10. syyskuuta 2010. Albumin single ”Nightcall” esiintyi Nicolas Winding Refnin ohjaamassa vuoden 2011 elokuvassa "Drive", joka sai suosionsa johdosta myös enemmän kuuluisuutta Kavinskylle. Kyseinen kappale sijoittui Ranskan SNEP-musiikkilistan sijalle 10.


title: Nightcall

text: Lähde:


title: ProtoVision

text: ProtoVision on ranskalaisen elektronisen musiikin artistin Kavinskyn EP-levy, joka julkaistiin 11. helmikuuta 2013.


title: Odd Look

text: Odd Look on ranskalaisen elektronisen musiikin artistin Kavinskyn EP-levy, joka julkaistiin 29. heinäkuuta 2013.


title: 09/17 2007

text: 09/17 2007 on ranskalaisen elektronisen musiikin artistin Dangerin EP-levy, joka julkaistiin 25. tammikuuta 2010.


title: 09/16 2007

text: 09/16 2007 on ranskalaisen elektronisen musiikin artistin Dangerin EP-levy, joka julkaistiin 30. maaliskuuta 2009.


title: 09/14 2007

text: 09/14 2007 on ranskalaisen elektronisen musiikin artistin Dangerin EP-levy, joka julkaistiin 19. marraskuuta 2007. Se on Dangerin debyyttialbumi.


title: John Kelly

text: John Kelly -nimisiä henkilöitä ovat:


title: Making Contact

text: Making Contact on brittiläisen hard rock -yhtye UFOn yhdestoista studioalbumi, joka julkaistiin vuonna 1983. Se on yhtyeen ensimmäinen ilman perustajajäsen, basisti Pete Wayta. Albumia seuranneen kiertueen jälkeen UFO hajosi vähäksi aikaa, kunnes teki paluun vuonna 1984.


title: Making Contact

text: Albumista julkaistiin vuonna 2009 uusintapainos, joka sisälsi kolme lisäkappaletta.


title: Making Contact

text: A-puoli


title: Making Contact

text: B-puoli


title: Pierre-François-Léonard Fontaine

text: Pierre-François-Léonard Fontaine (20. syyskuuta 1762 Pontoise – 10. lokakuuta 1853 Pariisi) oli ranskalainen uusklassismin kauden arkkitehti. Yhteistyökumppaninsa Charles Percierin kanssa hän oli empireajan johtavia arkkitehtejä. Hän oli aikakauden ranskalaisten hallitsijoiden Napoleon I:n, Ludvig XVIII:n ja Ludvig Filipin suosiossa. Hänen töitään ovat muun muassa Malmaisonin linna, Louvren sisustus ja sen lisärakennukset sekä Place du Carrouselin riemukaari Pariisissa.


title: O 19 -luokka

text: O 19 -luokka oli Alankomaiden kuninkaallisen laivaston kahden aluksen vuonna 1939 palvelukseenotetun muodostama sukellusveneluokka.


title: Hug You Hardcore

text: Hug You Hardcore on Lordin ensimmäinen single yhtyeen kahdeksannelta studioalbumilta "Monstereophonic – Theaterror vs. Demonarchy".


title: Hug You Hardcore

text: Kappaleen musiikkivideota ei nähdä Suomessa yhtyeen virallisissa kanavissa, koska video on levy-yhtiö Sony musicin mukaan liian raju. Sony music päätti jättää videon levittämisen yhtyeen vastuulle. Sensuroimattoman version on julkaissut levy-yhtiö AFM, joka on Lordin levy-yhtiö ulkomailla.


title: Hug You Hardcore

text: Hug You Hardcore-musiikkivideolla paloitellaan ihmisruumista ja esitetään ihmissyöntiä. Toisessa kohtauksessa nainen tekee miehelle seksuaalista väkivaltaa ja pahoinpitelee tätä.


title: Misdemeanor

text: Misdemeanor on brittiläisen hard rock -yhtye UFOn kahdestoista studioalbumi, joka julkaistiin vuonna 1985. Se oli yhtyeen ensimmäinen albumi ilman perustajajäsen, rumpali Andy Parkeria, joka jätti yhtyeen vuonna 1983.


title: Misdemeanor

text: UFO oli hajonnut vuonna 1983, mutta solisti Phil Mogg kokosi yhtyeen uudelleen vuonna 1984. Yhtyeen kitaristi, basisti ja rumpali olivat uusia nimiä yhtyeessä, ainoastaan kosketinsoittaja-kitaristi Paul Raymond oli ollut yhtyeessä aiemmin. Albumilla yhtyeen musiikki oli aiempaa selvästi kosketinsoitinpainotteisempaa ja kaupallisempaa. Tämä johti kosketinsoittaja-kitaristi Paul Raymondin lähtöön yhtyeestä keväällä 1986.


title: Misdemeanor

text: A-puoli


title: Misdemeanor

text: B-puoli


title: Nukkahirssit

text: Nukkahirssit ("Dichanthelium") on heinäkasvien (Poaceae) heimoon kuuluva pieni kasvisuku. Nykyisin sukuun katsotaan kuuluvaksi vain yksi laji: "Dichanthelium cumbucana". Nukkahirssien sukuun kuuluviksi on kuitenkin aikojen kuluessa sijoitettu paljon eri lajeja, jotka nykyisin luokitellaan kuuluviksi hirssien ("Panicum") sukuun. Nukkahirssi ("Panicum acuminatum", ent. "Dichanthelium acuminatum") on yksi näistä monista nukkahirssien suvusta hirssien sukuun siirretyistä lajeista.


title: Sormihirssit

text: Sormihirssit ("Eleusine") on heinäkasvien (Poaceae) heimoon kuuluva kasvisuku. Sukuun kuuluu kymmenen lajia.


title: MobilePay

text: MobilePay on Danske Bankin kehittämä mobiilimaksusovellus. Maksaminen tapahtuu älypuhelimella tai muulla mobiililaitteella, ja maksu veloitetaan käyttäjän sovellukseen liittämältä maksukortilta.


title: MobilePay

text: Sovellus julkaistiin ensimmäisenä Tanskassa 7.5.2013. MobilePayllä voi maksaa myös kassalla.


title: MobilePay

text: MobilePay-sovellus edellyttää puhelinliittymällä varustettua mobiililaitetta, tavallisimmin älypuhelinta (Android, iOS tai Windows Phone). Ladattuaan sovelluksen käyttäjän on liitettävä matkapuhelinnumeroonsa maksukorttinsa sekä tilinumeronsa. Maksaminen tapahtuu näppäilemällä sovelluksessa maksunsaajan matkapuhelinnumero, jonka on oltava rekisteröity järjestelmään. Rahat siirtyvät maksajan maksukortilta maksunsaajan tilille.


title: MobilePay

text: MobilePay-sovellusta käytetään henkilökohtaisella, nelinumeroisella tunnusluvulla. Sovellukseen voi myös aktivoida sormenjälkitunnistuksen sitä tukevilla mobiililaitteilla.


title: MobilePay

text: Tanskalaiset pankit ryhtyivät vuonna 2012 yhteistyössä kehittämään yhteistä digitaalista maksujärjestelmää. Vuoden loppupuolella Danske Bank irtisanoutui yhteistyöstä ja perusteli päätöstä mm. sillä, että yhteinen järjestelmä ei toimisi ulkomailla.


title: MobilePay

text: Danske Bank julkaisi 7.5.2013 MobilePayn, jolla neljän kuukauden kuluessa oli Tanskassa 500 000 käyttäjää. Maan muiden pankkien yhteistyön tuloksena syntyi mobiilimaksusovellus Swipp, joka lanseerattiin 13.6.2013.


title: MobilePay

text: Suomessa MobilePay julkaistiin joulukuussa 2013 ja Norjassa elokuussa 2014.


title: MobilePay

text: Danske Bank avasi MobilePay-sovelluksen kaikkien kiinnostuneiden pohjoismaisten pankkien käyttöön lokakuussa 2016. Tanskassa ja Norjassa Nordea liittyi yhteistyöhön MobilePay-kumppaniksi. Samalla MobilePay muutettiin Danske Bankin tytäryhtiöksi.


title: MobilePay

text: Suomessa MobilePayhin rekisteröitymiseen vaaditaan mobiililaitetta, suomalaista henkilötunnusta, matkapuhelinnumeroa, tiliä ja maksukorttia sekä sähköpostiosoitetta. Sovellus toimii kaikkien suomalaisten pankkien tilien ja maksukorttien kanssa.


title: MobilePay

text: MobilePay sopii paitsi kuluttajien välisten maksujen siirtämiseen, myös kuluttajien ja yritysten väliseen maksuliikenteeseen, ja tarjoaa yrityksille erilaisia maksuratkaisuja. Sovelluksella voi maksaa mm. monissa myymälöissä. Syksyllä 2016 MobilePay tuli maksutavaksi myös joihinkin verkkokauppoihin.


title: MobilePay

text: MobilePay-sovellus on ladattu Suomessa noin 450 000 kertaa.


title: MobilePay

text: Tällä hetkellä MobilePaytä tukevat mm. kaikki Suomen McDonald`s-ravintolat. Vuoden 2019 aikana S-ryhmä ottaa käyttöön MobilePayn kaikissa ketjuun kuuluvissa kaupoissa. MobilePay tekee yhteistyötä Verifonen kanssa, joten jo lähitulevaisuudessa MobilePayllä voi maksaa Verifonen tavallisissa maksupäätteissä, mutta vain jos myyjä on hankkinut maksupäätteisiinsä erilliset sirut. Ennen tätä kassalla voi maksaa QR-koodin, tai MobilePay Point of Sale- maksupäätteen avulla.


title: Neil Carter

text: Neil Andrew Carter (s. 11. toukokuuta 1958) on brittiläinen muusikko. Hän on mm. soittanut kosketinsoittimia sekä kitaraa brittiläisessä hard rock -yhtye UFOssa sekä kosketinsoittimia Gary Mooren sooloalbumeilla.


title: Neil Carter

text: Carter on soittanut myös brittiläisessä hard rock -yhtye Wild Horsesissa.


title: Red Dog

text: Red Dog () tarkoittaa seuraavia:


title: Trypanotionireduktaasi

text: Trypanotionireduktaasi eli trypanotioni-disulfidireduktaasi on oksidoreduktaaseihin kuuluva entsyymi. Entsyymiä esiintyy Trypanosomatida-lahkoon kuuluvissa alkueläimissä ja se katalysoi näille eliöille tärkeän peptidin trypanotionin pelkistämistä aktiiviseen muotoon. Trypanosomatida-lahkoon kuuluu sairauksia aiheuttavia alkueläimiä kuten "Crithidia"-, "Leishmania"- ja "Trypanosoma"-sukujen lajit, ja tämän vuoksi entsyymin inhibiittoreita käytetään lääkkeinä. Trypanotionireduktaasin EC-numero on EC 1.8.1.12.


title: Trypanotionireduktaasi

text: Rakenteeltaan trypanotionireduktaasi on kahdesta samanlaisesta alayksiköstä koostuva dimeeri. Entsyymin molekyylimassa on noin 100 kDa. Rakenteeltansa ja toiminnaltaan entsyymi muistuttaa huomattavasti monissa muissa eliöissä esiintyvää glutationireduktaasia. Trypanotionireduktaasin tehtävä on samankaltainen glutationin kanssa eli se ylläpitää monissa hapetus- ja pelkistysreaktioissa tarvittavaa trypanotionia pelkistyneessä muodossaan. Trypanotionireduktaasi käyttää pelkistimenä NADH-molekyyliä ja vaatii myös koentsyymikseen FAD-molekyylin.


title: Trypanotionireduktaasi

text: Koska trypanotionireduktaasi on erittäin tärkeä elinkykyisille alkueläimille, useita sen inhibiittoreita käytetään loistautien kuten unitaudin ja Chagasin taudin hoidossa. Tällaisia lääkeaineita ovat muun muassa arseeniyhdisteisiin kuuluva melarsoproli, aminoakridiinijohdannaisiin kuuluvat kinakriini ja mepakriini, nifurtimoksi, bentsnidatsoli ja eräät trisykliset masennuslääkkeet.


title: Essexin kuningaskunta

text: Essexin kuningaskunta oli varhaiskeskiaikainen anglosaksien kuningaskunta Englannin itärannikolla. Sen nimi viittaa itäisiin sakseihin. Essexin tärkein kaupunki oli Lontoo. Vallassa oli joskus useampi kuin yksi kuningas kerrallaan. Vuodesta 664 kuningaskuntaa hallitsivat Mercian kuninkaat. Vuonna 825 Wessexin kuningaskunta otti sen alakuningaskunnakseen, jota Wessexin prinssit hallitsivat, ja vuonna 860 Wessex liitti sen itseensä.


title: Sussexin kuningaskunta

text: Sussexin kuningaskunta oli varhaiskeskiaikainen anglosaksien kuningaskunta Englannin kaakkoisrannikolla. Sen nimi viittaa eteläisiin sakseihin.


title: Sussexin kuningaskunta

text: Anglosaksien kronikan mukaan kuningaskunnan perusti sen ensimmäinen kuningas Ælle, joka purjehti paikalle vuonna 477 ja löi britit. Hän valtasi tukikohdakseen Pevenseyn vuoden 490 tienoilla. Hänen jälkeensä kuninkaaksi noin vuonna 514 tuli hänen poikansa Cissa, joka perusti pääkaupunkinsa itsensä mukaan nimettyyn Chichesteriin. Cissan kuoleman jälkeen Sussexin merkitys väheni, ja se siirtyi vuonna 585 Wessexin alaisuuteen.


title: Sussexin kuningaskunta

text: Sussexista tuli jälleen itsenäinen vuonna 648, jolloin kuningas Ediwald vapautti sen Wessexin ylivallasta. Kuningaskunta joutui kuitenkin alistumaan Mercian ylivaltaan vuonna 661.


title: Sussexin kuningaskunta

text: Vuonna 681 Sussex nousi jälleen, kun sen kuninkaaksi nousi Æðelwealh. Hänen kaaduttuaan vuonna 686 kuninkaaksi nousi Wessexin prinssi Cædwalla. Heidän jälkeensä Sussex jaettiin usean kuninkaan kesken. Sussexilla oli kuninkaita vielä 700-luvun loppupuolella. Mercia liitti Sussexin suoraan omiin alueisiinsa vuoden 772 tienoilla, ja Wessex alisti Sussexin vuonna 825, minkä jälkeen siitä tuli osa Englannin kuningaskuntaa.


title: Pohjankurun rautatietunnelit

text: Pohjankurun rautatietunnelit ovat Raaseporin Pohjankurussa rataosuudella Karjaa–Turku sijaisevat kolme rautatietunnelia, jotka kaikki läpäisevät saman Pohjanpitäjänlahden Högbacka-nimisen rantakallion. Välittömästi tunneleiden länsipuolella sijaitsevat Pohjankurun rautatieasema ja Pohjankurun satama. Tunnelit kuuluvat osana valtakunnallisesti merkittävään Pohjankurun aseman ja sataman kulttuuriympäristöön.


title: Pohjankurun rautatietunnelit

text: Pohjankurun vanhin rautatietunneli valmistui maamme ensimmäisenä rautatietunnelina rataosan Turku—Karjaa rakennustöiden yhteydessä vuonna 1898 ja oli Suomen ainoa pääradalla sijaitseva rautatietunneli Pönttövuoren tunnelin valmistumiseen vuoteen 1917 asti. Joidenkin lähteiden mukaan ensimmäinen tunneli on Helsingin satamaradalla sijainnut katettu kallioleikkaus, joka valmistui muutamaa vuotta Pohjankurua aiemmin. Joka tapauksessa Pohjankurun tunneli on ensimmäinen kallion läpi louhittu rautatietunneli Suomessa.


title: Pohjankurun rautatietunnelit

text: Tunneli kulkee lähimpänä rantaa kolmesta tunnelista ja on lyhyin pituudeltaan, 156 metriä. Sen molempiin päihin tehtiin rakennustöiden yhteydessä harmaakiviset holvit vesivuotojen takia.


title: Pohjankurun rautatietunnelit

text: Tunneli sijaitsee siten, että rata teki voimakkaan kaarteen Pohjankurun ja Åminneforsin välillä. Tällä ei ollut suurta merkitystä alun perin, sillä Helsingin—Turun rautatie rakennettiin edullisilla kustannuksilla tiukoille kaarresäteille ja matalille nopeuksille paikallisia liikennetarpeita palvelemaan.


title: Pohjankurun rautatietunnelit

text: Haitat rantaradan tiukoista kaarresäteistä pahenivat liikenteen painottuessa vuosikymmenten saatossa yhä enemmän Helsinki—Turku-kaukoliikenteeseen ja nopeuksien kasvaessa. Pohjankurun I tunneli korvattiin ratalinjan suhteen suoremmalla, 345 metriä pitkällä tunnelilla vuonna 1964. Uuden tunnelin valmistuttua vanha jäi rautatiekäyttöön palvelemaan alueen teollisuutta ja satamaa.


title: Pohjankurun rautatietunnelit

text: II tunneli on Pohjankurun tunneleista pisin ja kulkee kauimpana rannasta. Tunnelin sijainnista aseman välittömässä läheisyydessä johtuen Pohjankurun ratapihan itäisimmät vaihteet sijaitsivat tunnelissa, mikä oli Suomen oloissa harvinainen järjestely.


title: Pohjankurun rautatietunnelit

text: Helsingin ja Turun välinen rataosuus päätettiin sähköistää 1980-luvun lopussa. Sähköistystä ennakoidessa ja rataosan liikenteen muuntuessa täysin Helsinki—Turku-kaukoliikenteeksi, tehtiin rataosalla lukuisia oikaisuja. Koko rataosuus Karjaa—Pohjankuru rakennettiin uudelleen ja täten ratalinja tuli Pohjankurun kalliolle eri suunnasta kuin aiemmin. I ja II tunnelin väliin rakennettiin uusin 200 metriä pitkä Högbackan tunneli, joka valmistui vuonna 1990. Tämän tunnelin valmistuttua II tunneli jäi käyttämättömäksi.


title: Pohjankurun rautatietunnelit

text: Rata tulee idästä tunnelille siltaa pitkin, jonka alittaa I tunnelista tuleva teollisuusraide. Tunnelissa on voimassa nopeusrajoitus 200 km/h kallistuvakoriselle kalustolle, 140 km/h kaksikerrosvaunuille ja 160 km/h muulle kalustolle.


title: Lambs Anger

text: Lambs Anger on ranskalaisen elektronisen musiikin artistin Mr. Oizon kolmas albumi. Se julkaistiin 17. marraskuuta 2008 levy-yhtiöllä Ed Banger Records.


title: Wikitribune

text: Wikitribune on uutissivusto, jossa ammattitoimittajat tutkivat ja raportoivat uutisia vapaaehtoisten kanssa, jotka kuratoivat artikkeleita oikolukemalla, tarkistamalla faktoja, ehdottamalla muutoksia ja lisäämällä lähdeviittauksia. Jimmy Wales, Wikipedian perustaja, julkisti sivuston huhtikuussa 2017. Wikitribune ei ole sidoksissa Wikipediaan tai sen tukiorganisaation, Wikimedia Foundationiin.


title: Wikitribune

text: "Ensimmäistä kertaa ammattitoimittajat ja kansalaistoimittajat toimivat rinakkain tasavertaisina kirjoittamassa tarinoita tapahtumista, muokaavat niitä livenä tapahtumien kehittyessä ja joita aina tukee yhteisön faktojen tarkistus ja uudelleentarkistus", Wales sanoi. Walesin tarkoitus on, että projekti auttaa taistelemaan verkon valeuutisia vastaan. Hänen kerrotaan motivoituneen vastaamaan tähän ongelmaan kuultuaan Yhdysvaltain presidentin neuvonantajan Kellyanne Conwayn käyttävän televisiohaastattelussa ilmaisua "vaihtoehtoiset faktat".


title: Wikitribune

text: Sivuston esikatseluversio on julkistettu valikoidulle yleisölle, kuten tiedotusvälineille.


title: Wikitribune

text: Wikitribunea rahoittavat avustajat; mitä enemmän varoja ne pystyvät keräämään, sitä enemmän toimittajia he voivat työllistää. Joukkorahoitus avattiin 25. huhtikuuta 2017. Kannattajia pyydetään maksamaan 10 puntaa tai 15 dollaria kuukaudessa, mutta uutisiin pääsy on ilmaista. On todettu, että jos osakkeenomistajia, mainostajia ja tilaajia ei ole, kaupalliset paineet vähentyvät ja maksavat jäsenet voivat ehdottaa aiheita. Sivuston lahjoittavat tukijat auttavat myös päättämään, mihin aiheisiin sivusto keskittyy.


title: Wikitribune

text: Toimittajien täytyy tarjota tosiasialle lähde tai tarjota täysi selostus ja tallenne haastatteluista. Yleisö voi muokata ja päivittää artikkeleita. Päivitys julkaistaan kuitenkin vasta, kun sen hyväksyy henkilökunta tai luotetut vapaaehtoiset.


title: Wikitribune

text: Neuvonantajiksi Jimmy Walesille on nimetty Lily Cole, Jeff Jarvis, Guy Kawasaki ja Lawrence Lessig.


title: Wikitribune

text: Walesin yritys Jimmy Group, jonka hän perusti ennen huhtikuuta 2017, on hakenut tavaramerkkiä hankkeelle nimellä "Wikitribune".


title: Wikitribune

text: Adrienne LaFrance tarkasteli ehdotusta The Atlanticissa. Hän on työskennellyt aikaisemmin Pierre Omidyarin perustamassa "Honolulu Civil Beatissa", joilla on samankaltaisia ajatuksia "vertaisarvioiduista uutisista". Hän arveli hankkeesta, että esitetty suunnitelma on liian kunnianhimoinen, kun kymmenhenkinen henkilökunta ei riitä kattamaan globaleja uutisia ja vapaaehtoisten panoksen hallinta olisi aikaa vievää.Lukijoiden tukemia uutissivustoja


title: Tupakan haittojen vähentäminen

text:
Tupakan haittojen vähentäminen ( eli THR) on kansanterveydellinen strategia alentaa nikotiinituotteiden käyttöön liittyviä terveysriskejä. Vastaavaa lähestymistapaa käytetään laajalti muiden riippuvuutta aiheuttavien aineiden, kuten alkoholin ja huumausaineiden käytön haittojen vähentämisessä. Tupakointi on suurimpia syitä kuolemaan johtaviin sairauksiin. Nikotiini ei sinällään ole erittäin haitallista. Tätä todistaa myös nikotiinikorvaustuotteiden pitkään jatkunut hoitokäyttö. Niinpä THR-toimenpiteet ovat keskittyneet vähentämään tai poistamaan savullisen tupakan käytön vaihtamalla sen muihin nikotiinituotteisiin, mukaan lukien:
Kaikkien tupakkatuotteiden käytön lopettaminen on tutkitusti tehokkain vähentää terveysriskejä. Toisaalta 90 prosenttia epäonnistuu täydellisessä tupakoinnin lopettamisessa. Lisäksi huomattava osuus tupakoitsijoista ei kykene tai ole halukas pidättäytyseen tupakoinnista. Tupakoinnin haittojen vähentäminen (THR) edistää hyvin todennäköisesti niin tupakoitsijoiden terveyttä kuin heidän kauttaan kansanterveyttä.  Tupakoinnin haittojen vähentäminen täyskieltojen ajamisen sijaan on todennäkäisesti tehokkain tapa edistää kansanterveyttä.


title: Tupakan haittojen vähentäminen

text: Tämä tupakkapoliittinen linjaus on kiistanalainen. Tupakan haittojen vähentämisen kannattajat esittävät, että yksittäisten käyttäjien terveysriskien vähentäminen on järkevää: Se vähetää koko väestössä tupakkajohtadannaisia sairauksia ja kuolemia. Vastustajat taas väittävät, että haittojen vähentäminen häiritsee tupakoinnin lopettamista ja tuotteista erossa pysymistä sekä saattaa lisätä tupakkatuotteiden käytön aloittamista.


title: Tupakan haittojen vähentäminen

text: Vuosina 2013–2015 Britanniassa ja Ranskassa tehdyt tutkimukset osoittavat, että poltettavaa tupakkaa korvaavien, turvallisempien vaihtoehtoja saatavuuden helpottaminen on kytköksissä vähentyneeseen tupakointiin ja tupakoinnin lopettamisen lisääntymiseen. Kuitenkin Suomessa terveysviranomaiset ajavat tiukkaa tupakkatuotteiden kieltoa. Esimerkiksi Suomen tupakkapolitiikkaa kehittävän sosiaali- ja terveysministeriö ei ohjeistuksissaan tunnusteta haittojen vähentämisen terveysmerkityksiä, vaan korostetaan tupakkatuotteiden käytön täyslopettamista.


title: Tupakan haittojen vähentäminen

text: Ruotsissa erityisesti miesten suosiman nuuskankäytön ansiosta ruotsalaiset polttavat OECD:n vertailutilastojen mukaan vähiten tupakkaa EU:ssa. Vertailututkimuksen mukaan keuhkosyöpäkuolemat puoliintuisivat EU:ssa, jos kaikki EU-kansalaiset kuluttaisivat tupakkatuotteita ruotsalaisten tapaan.


title: Tupakan haittojen vähentäminen

text: Käsite tupakan haittojen vähentäminen (THR) on alkujaan vuodelta 1976, jolloin professori Michael Russell kirjoitti: "Ihmiset tupakoivat nikotiinia, mutta he kuolevat tervaan" ja ehdotti, että tervan määrä suhteessa nikotiiniin voi olla reitti turvallisempaan tupakointiin. Sittemmin tupakoinnin haittojen on todistettu olevan aiheutuvan lähes yksinomaan tupakan palamisessa vapautuvista myrkyistä. Sen sijaan ei-poltettavat tupakkatuotteet sekä muut nikotiinituotteet ovat huomattavasti vähemmän haitallisia terveydelle, vaikka ne mahdollisuuksesti aiheuttavatkin riippuvuutta.


title: Tupakan haittojen vähentäminen

text: Keskustelu tupakan haittojen vähentämisestä rajautuu yleensä maantieteellisesti, koska tupakan lainsäädännöllinen, moraalinen ja historiallinen asema vaihtelevat maittain. Myös eri kulttuurien eri tupakkatuotteiden käyttötavat poikkeavat toisistaan eri puolilla maailmaa. Esimerkiksi savukkeiden polttaminen on yleisintä Yhdysvalloissa. Sikarit, piippu ja savuttomat tupakkatuotteet ovat paljon pienemmän vähemmistön suosiossa. Viime vuosikymmeninä tupakoinnin vastustajien toimet ja tupakan kielteisiä terveysvaikutuksia esilletuoneet kampanjat ovat johtaneet rajoituksiin tupakoinnin myynnissä ja tupakkatuotteiden käytössä. Tästä huolimatta tupakka on eri muodoissaan edelleen laillinen tuote useimmissa valtioissa. Merkittävä poikkeus on Euroopan Unioni, jossa vaarallisimmat tupakkatuotteet (savukkeet) ovat sallittuja, mutta monet vähemmän vaaralliset savuttomat tupakkatuotteet ovat kiellettyjä. Poikkeuksena on Ruotsi, jossa on pitkät perinteet nuuskan käyttölle, erityisesti miesten keskuudessa.


title: Tupakan haittojen vähentäminen

text: Lokakuussa 2008 American Association of Public Health Physiciansista (AAPHP) tuli ensimmäinen lääketieteen järjestö Yhdysvalloissa, joka virallisesti suosittaa tupakan haittojen vähentämistä (THR) toteuttamiskelpoisena toimena vähentää tupakointiin liittyvien kuolonuhrien määrää. kirjoitti: "Jos voimme selvittää, että e-savukkeiden nikotiini on pohjimmiltaan geneerinen versio samasta nikotiinista, jota on reseptillä saatavissa nikotiinituotteissa, meillä on täysi syy uskoa, että e-savukkeiden aiheuttama vaara olisi paljon pienempi kuin yksi prosentti, luultavasti vähemmän kuin yksi prosentin kymmenesosa tavallisten savukkeiden aiheuttamiin vaaroihin nähden."


title: Tupakan haittojen vähentäminen

text: Savukkeiden valmistajat ovat yrittäneet suunnittella turvallisempia savukkeita lähes 50 vuoden ajan, mutta tulokset ovat olleet parhaimmillaankin marginaalisia. Filtterit otettiin käyttöön 1950-luvun alussa, ja 1960-luvun lopulla valmistajat alkoivat myydä matalampien ainepitoisuuksien savukkeita, niin kutsuttuja kevytsavukkeita. Aluksi ajatetiin, että nämä innovaatiot olisivat vähentäneet haittoja. Esimerkiksi vuonna 1976 Yhdysvaltain kansallisen syöpäyhdistyksen American Cancer Societyn tutkijat julkaisivat tutkimuksen, jonka mukaan kevytsavukkeet ovat turvallisempia kuin normaalitupakat. Tutkimuksessa todettiin, että "yleinen kuolleisuus, kuolleisuus sepelvaltimotautiin ja kuolleisuus keuhkosyöpään olivat hieman vähäisempää niillä, jotka polttivat "alhaisen" terva- ja nikotiinipitoisuuden savukkeita verrattuna niihin, jotka polttivat "korkean" terva- ja nikotiinipitoisuuden savukkeita."


title: Tupakan haittojen vähentäminen

text:
Tutkimusten mukaan nuuska ja muut ruotsalais- sekä amerikkalaistyyppiset savuttomat tupakkatuotteet aiheuttavat vain 0,1-10 prosenttia tupakoinnin vaaroista. Intiassa ja muualla Aasiassa savuttomat tuotteet sisältävät korkeampia epäpuhtauksia kuin lännessä - ja aiheuttavat siten suurempia terveysriskejä. Kaksi arvostettua lääketieteellistä tutkijaryhmää uskoo, että savuttomalla tupakalla voisi olla merkittävä rooli tupakoinnista johtuvien kuolemien vähentämisessä. Vuonna 2007 Britannian Royal College of Physicians on todennut, "...että tupakoitsijat polttavat pääasiassa saadakseen nikotiinia, että nikotiini ei itsessään ole erityisen vaarallisia, ja että jos nikotiinia voisi olla sellaisessa muodossa, että on hyväksyttävää ja tehokasta kuin tupakan korvike, miljoonia ihmishenkiä voitaisiin pelastaa."
Yhdysvaltalaisen National Health Interview Survey -tutkimuksen mukaan 73% savuttomia tupakkatuotteita lopetusyrityksessään käyttäneistä todella onnistui pääsemään eroon poltettavasta tupakasta. Saman tutkimuksen mukaan lääkenikotiinin avulla lopettamaan yrittäneistä vain 0-35% onnistui pääsemään tupakointinsa.


title: Tupakan haittojen vähentäminen

text: Pohjoismainen nuuska on kosteaa, savutonta tupakkaa, jota yleensä sijoitetaan ylähuulen alle. Sitä ei polteta eikä niellä. Public Health Englandin teettämän tupakan haittojen vähentämiseen pyrkiviä vaihtoehtoisia tapoja kartoittaneen raportin mukaan sähköisen savukkeiden rinnalla nuuska "mahdollisesti lisää riskiä ruokatorven ja haiman syöpään sekä kuolemaan johtavaan sydäninfarktiin, mutta ei keuhkoahtaumaa tai keuhkosyöpään." Raportti tarkasteli tapaus nuuskaa "ainutlaatuisena, luonnollisena ja sosiaalisesti hyväksyttynä kokeiluna, ei-lääketieteellisenä, edullisena ja helposti saatavana sekä haittoja vähentävänä tuotteena, joka vähentää tupakointia." He päättelivät, että "vaikka asia on kiistanalainen, Ruotsin luonnollinen koe osoittaa, että huolimatta siitä, että osa käyttää eri poltettavia ja ei-poltettavia tupakkatuotteita rinnakkain ja että nuoret saattavat aloittaa tupakkatuotteiden käytön nuuskalla, ei-poltettavien tupakkatuotteiden saatavuudella voi olla kansanterveydellisesti myönteisiä vaikutuksia. Vaikka nuuskan myynti ei todennäköisesti tule lähitulevaisuudessa sallituksi Britanniassa, tämä tutkimustieto osoittaa, että nuuskalla voisi olla merkittävä myönteinen vaikutus tupakoinnin määrän vähentämiseen."


title: Tupakan haittojen vähentäminen

text: On yhä enemmän todisteita siitä, että nuuska aiheuttaa on paljon pienempiä terveysriskejä kuin poltettava tupakka. Lääketieteellisiin tutkimuksiin viitaten nuuskanvalmistaja Swedish Match jätti anomuksen Muunnen riskin tupakkatuotteista (Modified Risk Tobacco Product MRTP) Yhdysvaltain terveysviranomaisille, FDA:n Tupakkatuotteiden keskukselle (Center for Tobacco Products CTP). Tämän MRTP-hakemuksen tavoitteena on muuttaa savuttomien tupakkatuotteiden pakkausten varoitusmerkintöjä, jotta ne heijastaisivat lääketieteellisiä tutkimustuloksia tupakan haittojen vähentämisestä. MRTP-hakemuksessa ehdotetaan muun muassa, että tämä nykyinen varoitus vaihdettaisiin: "Tämä tuote ei ole turvallinen vaihtoehto savukkeille." Tilalle on ehdotettua tekstiä: "Mikään tupakkatuote ei ole turvallinen, mutta tämä tuote aiheuttaa huomattavasti vähemmän riskejä terveydelle kuin savukkeet."


title: Tupakan haittojen vähentäminen

text: Elektroniset savukkeet ovat paristokäyttöisiä laitteita, jotka tuottavat höyrystynyttä propyleeniglykolia tai kasvisglyseriinia (tai molempia) ja nikotiinia, kun käyttäjät hengittävät. Elektroninen savuke on lupaava haittojen vähentämisen tekniikka, koska se toimittaa nikotiinia ilman vaarallisia kemikaaleja tupakansavussa ollen silti tupakoitsijoille houkutteleva vaihtoehto. Kun e-savukkeiden lainsäädännöllinen asema on monissa maissa edelleen epäselvä, kansanterveyden edistäjät tarkastelevat sähköistä savuketta mahdollisesti tehokkaana tapana edistää tupakan haittojen vähentämistä. Britanniassa kansanterveystutkijat ovat arvioineet, että vuosittain noin 6 000 ennenaikaista tupakointiin liittyvää kuolemaa pystyttäisiin estämään jokaista miljoonaa sähkötupakkaan sirtyvää perinteistä tupakoitsijaa kohden. Kun tällä hetkellä on hyväksyttyjen tupakoinninlopettamiseen johtavien menetelmien epäonnistumistaso on 90%, e-savukkeisiin siirtyminen vähentäisi merkittävästi tupakan aiheuttamia haittoja. Se todennäköisesti vähentäisi tupakan liittyviä sairauksia Yhdysvalloissa ja estäisi jopa 4,8 miljoonaa ennenaikaista kuolemaa seuraavien 20 vuoden aikana. Tutkimuksia e-savukkeiden turvallisuudesta ja vaikutuksista tupakoinnin lopettamiseen on USA:ssa rajoitettu vuodesta 2014. Toistaiseksi ei ole olemassa tutkittuja todisteita, että e-tupakka toimisi paremmin kuin tupakkaa korvaava lääkitys, mutta on olemassa alustavaa tutkimusnäyttöä siitä, että sähkösavukkeista olisi hyötyä tupakoinnin lopettamisessa. Tutkimuksen valossa on vielä epäselvää, onko vähentävätkö ne tupakan haittoja perinteisiä tupakkatuotteita korvatessaan, mutta ne ovat mahdollisesti osa tupakan haittojen vähetämisstrategiaa.


title: Tupakan haittojen vähentäminen

text: Vuonna 2015 Englannin terveysviranomainen Public Health England (PHE) julkaisi raportin, jossa todetaan, että e-savukkeet ovat arviolta 95% vähemmän haitallista kuin tupakointi. Public Health havaitsi myös, tupakoinnin kokonaan lopettamisen lisäksi sähkötupakoitsijoiden tärkeä käyttömotiivi on perinteisen tupakoinnin vähentäminen. Virasto totesi, että "tällaisia toimia pitäisi tukea, mutta pitkän aikavälin tavoitteena on tupakoinnin lopettaminen kokonaan." Sähkötupakkaraportin julkaisun yhteydessä Public Health England teki kannanoton, jonka mukaan "PHE odottaa sellaisten lääkkeellisesti säänneltyjen tuotteiden saapumista markkinoille, joita tupakoitsijat voisivat saada lääkärin määräyksestä."


title: Tupakan haittojen vähentäminen

text: Brittiläinen terveydenalan yritys Kind Consumer Limited kehittää parhaillaan inhalaattorin tekniikkaan perustuvaa nikotiinin annostinta. Tekniikka on tällä hetkellä kehitteillä, ja yhtiö on jättänyt nikotiinia sisältävän tuotteen myyntilupahakemuksen Britanniassa. Teknologian lisenssin omistaa Nicoventures Limited, joka on puolestaan British American Tobaccon (BAT) tytäryhtiö. BAT on lanseerannut ja kaupallistanut useita hyväksyttyjä nikotiinikorvaushoidon tuotteita ja teknologioita.


title: Tupakan haittojen vähentäminen

text: Philip Morris International osti oikeudet Duke Universityn tutkija Jed Rosen kehittämään pyruvaatti- nikotiiniin. Teknologia perustuu nikotiinihapon ja emäksen välisen kemiallisen reaktioon, joka tuottaa hengitettävää pyruvaatti-nikotiiniahöyryä. Aineelle tehtyjen alustavien kliinisten tutkimusten mukaan sen avulla voidaan toimittaa nikotiinia keuhkoihin.


title: Tupakan haittojen vähentäminen

text: Tupakoitsijat ovat edelleen hämmentyneitä tupakan haittojen vähentämisestä käydyn keskustelun ristiriitaisuudesta. Vuonna 2004 julkaistun tutkimuksen mukaan noin 80-100 prosenttia vastaajista oletti virheellisesti tupakan haittojen vähentämisen tarkoittavan kevytsavukkeita. Noin 75-80 prosenttia vastanneista uskoi virheellisesti, että savuttomien tupakkatuotteiden käyttäminen savullisten sijaan ei vähentäisi tupakkaan liittyviä haittoja.


title: Tupakan haittojen vähentäminen

text: Vastaava hämmennys vallitsee sähkötupakan terveysvaikutuksista. Brittiläisen tupakanvastaisen Action on Smoking and Health -järjestön tutkimuksen mukaan vuonna 2015 oli edellisvuoteen verrattuna ollut "lisääntyvä väärä uskomus, että sähköisten savukkeiden käyttö voisi olla yhtä haitallista kuin perinteinen tupakointi". Niiden tupakoitsijoiden keskuudessa. jotka olivat kuullut e-savukkeista mutteivät olleet niitä koskaan kokeilleet, tämä virheellinen "haittakäsitys on lähes kaksinkertaistunut 12 prosentista vuonna 2014 jopa 22 prosenttiin vuonna 2015." Järjestö ilmaisi huolensa siitä, että "väärien riskikäsitysten lisääntyminen  estää monia tupakoitsijoita käyttämästä sähköisiä savukkeita vähentääkseen tai lopettaakseen perinteistä tupakointia, joka taas on paljon vaarallisempaa heidän ja heitä ympäröivien terveydelle."


title: Tupakan haittojen vähentäminen

text: Public Health England vuonna 2015 tilaama raportti totesi Britannian tapaan myös kyselyyn vastanneiden yhdysvaltalaisten keskuudessa käsitykset e-tupakoinnin turvallisuudesta laski 2010 vuoden 82 prosentista 51 prosenttiin vuonna 2014. Raportti syytti muutoksesta "väärin tulkittuja tutkimustuloksia", jotka ovat aiheuttaneet kielteistä näkyvyyttä tiedotusvälineissä. Tämän luottamuksen romahtamisen syynä ovat "virheelliset" uskomukset, etteivätkö e-savukkeet olisi vähemmän haitallisia kuin tupakointia. Raportin mukaan "olisi tärkeää tehdä tunnetuksi nykyinen paras arvio, että sähköisen tupakakan käyttäminen on noin 95 prosenttia turvallisempaa kuin perinteinen tupakointi".


title: Tupakan haittojen vähentäminen

text: Wall Street Journal-lehdessä julkaistiin vuonna 2016 artikkeli otsikolla "Ovatko sähkösavukkeet terveellinen tapa lopettaa tupakointi?", jossa nikotiinilaastarin keksijäryhmässä ollut tohtori Jed E. Rose totesi: "Olen työskennellyt koko urani kehittääkseni tehokkaita tupakoinnin lopettamiseen hoitoja. Olen huomannut, että nykyiset menetelmät ovat tehottomia suurimmalle osalle tupakoitsijoita. Vaihtoehtoisia lähestymistapoja tarvitaan pikaisesti. Maailman terveysjärjestö ennustaa, miljardia ihmistä kuolee tupakoinnista johtuen 21. vuosisadalla. Sähköisillä savukkeilla on vertaansa vailla olevia mahdollisuuksia vähentää tupakoinnin haittoja kansanterveydelle. Olennaista on sallia tupakoitsijoita vaihtamaan tapansa nauttia nikotiini sellaiseksi, jossa ei synny palamisen aiheuttamisia myrkkyjä." Tässä mielessä e-tupakka rinnastuu nuuskaan. Molemmat vähentävät tutkitusti erittäin tehokkaasti syöpäkuolemia.


title: Red Dog (laskettelurinne)

text: Red Dog on laskettelurinne Squaw Valleyn talviurheilukeskuksessa Placerin piirikunnassa Kaliforniassa Yhdysvalloissa.


title: Red Dog (laskettelurinne)

text: Red Dogissa järjestettiin Squaw Valleyn talviolympialaisten naisten tekniikkalajikilpailut. Siinä on myös järjestetty alppihiihdon maailmancupin tekniikkalajikilpailuja.


title: All Wet

text: All Wet on ranskalaisen elektronisen musiikin artistin Mr. Oizon kuudes albumi. Se julkaistiin 30. syyskuuta 2016 levy-yhtiöllä Ed Banger Records.


title: Škoda Karoq

text: Škoda Karoq on Škodan vuodesta 2017 lähtien valmistama crossover-tyyppinen henkilöautomalli, joka korvasi Škoda Yetin. Malli esiteltiin Frankfurtin autonäyttelyssä syksyllä 2017.


title: Škoda Karoq

text: Vuoden 2017 Euro NCAP -kolaritestistä Karoq sai tulokseksi täydet viisi tähteä.


title: Škoda Karoq

text: Karoqin bensiinimoottorit ovat 1,0- (115 hv) ja 1,5-litraiset (150 hv) TSI-moottorit. Dieselvaihtoehtoina ovat 1,6 TDI (115 hv) ja 2,0 TDI (150/190 hv). Tehokkaimman dieselmoottorin yhteydessä on aina neliveto ja seitsenportainen DSG-kaksoiskytkinvaihteisto.


title: Škoda Karoq

text: Pariisin autonäyttelyssä syksyllä 2018 esiteltiin Karoqin normaaliversion rinnalle kaksi uutta mallia, urheilullisempi Sportline ja maasturimaisempi Scout.


title: IAAF World Relays 2017

text: Vuoden 2017 IAAF World Relays pidettiin Nassaussa, Bahamalla 22.–23. huhtikuuta 2017.


title: Gomphotheriidae

text: Gomphotheriidae on monimuotoinen sukupuuttoon kuolleiden norsueläinten heimo. Ne olivat levinneet laajalle Pohjois-Amerikassa mioseeni- ja plioseeni-epokkien aikana, 12–1,6 miljoonaa vuotta sitten. Jotkut elivät osissa Euraasiaa, Beringiaa, ja suuren Amerikan eläimistövaihdon jälkeen, Etelä-Amerikkaa.


title: Gomphotheriidae

text: Noin viisi miljoonaa vuotta sitten ne alkoivat vähitellen jäädä modernien norsujen syrjäyttämiksi. Kahdesta viimeisestä eteläamerikkalaista suvusta "Cuvieronius" kuoli sukupuuttoon vasta suunnilleen 9 000 vuotta sitten. "Stegomastodonin" 6 000 vuotta vanhoja jäänteitä on löydetty Magdalenan jokilaaksosta, Kolumbiasta. Gomphotheerit selvisivät myös Meksikossa ja Keski-Amerikassa aina pleistoseenin lopulle.


title: Choerolophodontidae

text: Choerolophodontidae on sukupuuttoon kuollut suurten norsueläinten heimo josta tunnetaan kaksi sukua, "Afrochoerodon" ja "Choerolophodon". Vaikka ne on yleensä luokiteltu Gomphotheriidaen osana, viimeaikaiset kladistiset tutkimukset osoittavat että ne muodostavat oman heimonsa. Choerolophodontidien fossiileja on löydetty Afrikasta, Kiinasta, Anatoliasta ja Balkanilta.


title: Zdravko Hebel

text: Zdravko Hebel (21. tammikuuta 1943 Zagreb, Jugoslavian kuningaskunta – 12. elokuuta 2017 Zagreb) oli kroatialainen vesipalloilija, joka edusti Jugoslaviaa.


title: Zdravko Hebel

text: Vuosina 1958–1963 hän edusti Naprijed Zagrebia ja vuosina 1963–1977 Mladost Zagrebia, jonka kanssa hän voitti Mestarien liigan vuosina 1967–1969 ja 1971 sekä cup-voittajien cupin ja Euroopan supercupin vuonna 1976. Vuosina 1968–1970 hän pelasi Jugoslavian maajoukkueessa, jonka kanssa hän voitti kultaa Méxicon kesäolympialaisissa 1968.


title: Zdravko Hebel

text: Vuosina 1978–1988 Hebel toimi vesipallotuomarina (vuodesta 1985 kansainvälinen tuomari). 16. lokakuuta 2000 hänet valittiin Kroatian Olympiakomitean puheenjohtajaksi. Hebel erosi tehtävästään 16. syyskuuta 2002 ja 16. lokakuuta 2002 Zlatko Mateša valittiin hänen seuraajakseen.


title: Zdravko Hebel

text: Hebel oli naimisissa käsipalloilijan Zlata Rebernjakin kanssa ja heillä oli kaksi lasta.


title: Crowmoor

text: Crowmoor ( tai "varisnummi") on kuiva englantilaistyyppinen Sinebrychoffin siiderin tuotemerkki, joka on kehitetty Suomessa ja jota valmistetaan Sinebrychoffin Keravan panimolla. Crowmoor lanseerattiin vuonna 2002. Valikoimaan kuuluvat kuiva omenasiideri Crowmoor Dry Apple ja erittäin kuiva ja hapokas omenasiideri Extra Dry Apple sekä Dark Apple. Vuonna 2016 Crowmoor-tuotemerkille lanseerattiin uusi Country Cider -siiderisarja Hazy & Sour, josta osa tuotteessa käytetystä omenamehusta on suodattamatonta, jolloin juoma on luonnollisen sameaa. Juomien alkoholipitoisuus on 4,7 prosenttia.


title: Crowmoor

text: Tuotetta on ollut aiemmin saatavilla myös päärynänmakuisena sekä Crowmoor Country Cider Still -hanapakkauksena, joka oli hiilihapotonta 4,5-prosenttista siideriä.


title: Crowmoor

text: Crowmoor on 2010-luvun alkupuolelta alkaen ollut useana vuonna Suomen arvostetuin siideribrändi "Markkinointi & Mainonta" -lehden ja Taloustutkimuksen vuosittaisessa Brändien arvostus -kyselyssä.


title: Crowmoor

text: Crowmoor Extra Dry Apple nimettiin Suomen parhaaksi siideriksi vuoden 2010 Helsingin Olutfestivaalin HBF:n siiderikisassa.


title: Koristeheinä

text: Koristeheinät ovat koristekasveina käytettäviä heiniä eli heinäkasvien (Poaceae) heimoon kuuluvia kasveja. Koristeheiniksi lasketaan joskus myös koristekasveina käytettäviä saroja ("Carex"), sädekaisloja ("Cyperus"), piippoja ("Luzula"), vihvilöitä ("Juncus") tai muita jokseenkin heiniltä näyttäviä kasveja, vaikka kasvitieteellisesti nämä eivät olekaan heinäkasveja. Sarat sekä sädekaislat kuuluvat sarakasvien (Cyperaceae) heimoon ja piipot sekä vihvilät vihviläkasvien (Junceaceae) heimoon eli ne eivät ole kovin läheistä sukua heinille.


title: Koristeheinä

text: Koristeheinillä koristeellisennäköisiä ja -värisiä voivat olla kasvien kukinnot, kuten esimerkiksi useilla vasuheinälajeilla ja -lajikkeilla, tai koko kasvusto, kuten esimerkiksi sininadalla ("Festuca" Glauca-Ryhmä). Leveälehtisillä lajeilla ja lajikkeilla myös lehdet voivat olla jalostettu koristeellisiksi, kuten esimerkiksi kirjopuntarpäällä ("Alopecurus pratensis" 'Aureovariegatus') tai viiruhelvellä ("Phalaris arundinacea" 'Picta').


title: Afrotheria

text: Afrotheria on istukkanisäkkäiden ylälahko joka koostuu kolmesta kladista: Afroinsectiphilia, Pseudungulata ja Paenungulata.


title: Alexander Acosta

text: Rene Alexander "Alex" Acosta (s. 16. tammikuuta 1969) on Yhdysvaltain työministeri. Presidentti Donald Trump nimitti Acostan ehdokkaakseen maan uudeksi työministeriksi 16. helmikuuta 2017 tehtävään alun perin kaavaillun Andrew Puzderin luovuttua ehdokkuudestaan. Senaatti vahvisti Acostan nimityksen 27. huhtikuuta. Acosta on koulutukseltaan lakimies ja hän on uransa eri vaiheissa toiminut sekä yksityisellä sektorilla, yliopistoviroissa että keskeisissä liittovaltion oikeus- ja työmarkkinahallinnon tehtävissä. Acosta on kotoisin Miamista, Floridasta, jonne hänen vanhempansa olivat aikoinaan saapuneet Kuubasta.


title: Never Ever Let You Go

text: Never Ever Let You Go (alun perin tanskaksi "Der står et billede af dig på mit bord") on Rollo & Kingin esittämä kappale, jolla he edustivat Tanskaa vuoden 2001 Eurovision laulukilpailussa Tanskan Kööpenhaminassa.


title: Never Ever Let You Go

text: Kappale sijoittui Euroviisuissa toiseksi 177 pisteellä.


title: Bengalin nälänhätä 1770

text: Bengalin nälänhätä 1770 (, "Chhiattōrer monnōntór") oli vuosien 1769–1773 aikana Britannian hallitsemassa Intian itäosan Bengalissa vallinnut katastrofi. Sen aikana Bengalin asukkaista kuoli yksi kolmasosa eli noin 5–10 miljoonaa bengalilaista..


title: Bengalin nälänhätä 1770

text: Nälänhätä alkoi vuoden 1769 kuivuudesta ja kahden peräkkäisen riisisadon menettämisestä. Aluetta hallinnut Englannin Itä-Intian kauppakomppania ei ryhtynyt humanitaariseen toimintaan, koska se piti riisin noussutta hintaa yhtiön tuloksen kannalta hyvänä. Nälän jälkeen loppuvuonna 1770 alueelle levisi isorokkoepidemia. Kauppakomppania tehosti verojen keruuta, kun sen oli poikkeusolojen takia vaikea saada normaalia määrää verotuloja. Kokonaisuutena arvioiden Iso-Britannia ei pyrkinyt helpottamaan nälänhätää juuri mitenkään. Katastrofi olikin suuressa määrin ihmisten toiminnan aiheuttama, vaikka se alkoi luonnonkatastrofina.


title: Kaulussiimaeliöt

text: Kaulussiimaeliöt eli "choanoflagellaatit" (Choanoflagellida, Choanoflagellata) on mikroskooppisten siimaeliöiden pääjakso tai luokka. Jotkut lajit ovat yksittäisiä soluja, toiset ovat monisoluisia. Niillä ei ole viherhiukkasia, ja ovat toisenvaraisia. Jotkut uskovat niiden muodostavan eläinkunnan yksinkertaisimman pääjakson; toiset pitävät niitä alkueliöinä.


title: Malévin lento 110

text: Malévin lento 110 oli Malévin reittilento Unkarin Budapestista Ukrainan SNT:n Kiovaan. Lennolla 16. syyskuuta 1971 käytetty Tupolev Tu-134 syöksyi maahan lähestyessään Kiovan Boryspilin lentoasemaa. Kone teki sumuisessa säässä kaksi epäonnistunutta lähestymisyritystä ja syöksyi sen jälkeen maahan. Lisää ongelmia miehistölle aiheutti sähkövika: generaattoriin oli tullut vika, jonka vuoksi miehistön oli pitänyt vaihtaa kesken lennon virtalähteeksi akut. Kaikki 41 matkustajaa ja kahdeksan miehistön jäsentä kuolivat maahansyöksyssä.


title: Luettelo Viron joista

text: Luettelo Viron joista ei ole kattava luettelo kaikista 7 000 Viron joesta tai ojasta. Noin 90 % joista on alle 10 kilometriä pitkiä, ja pisimmistäkin vain kymmenen on yli 100 kilometriä pitkiä.


title: Luettelo Viron joista

text: Osa jokien nimistä on suomalaisia, mutta useimmista käytetään suoraan virolaista muotoa. Ne ovat suomalaisille helppoja lausua ja ymmärtää.


title: Luettelo Viron joista

text: Alla on lueteltu vain ne suuremmat vesistöjen pääuomat, jotka laskevat mereen, Võrtsijärveen tai Peipsijärveen. Muut joet ovat joko pieniä tai sivujokia. Merkittävät pienet joet tai pääuomien sivujoet on käsitelty omissa alavesistöalueissa.


title: Luettelo Viron joista

text: Länsi-Viron vesistöalue on esitelty alavesistöalueittain.Itä-Viron vesistöalue on esitelty alavesistöalueittain.


title: Luettelo Viron joista

text: Koivan vesistöalueella on vain yksi alavesistöalue.


title: Leppäkoski

text: Leppäkoski- tai Leppäskoski-nimisiä koskia on Suomessa ja lähialueilla useita. Kosket ovat antaneet nimen monelle yrityksille.


title: Michael Praed

text: Michael Praed (alk. Michael David Prince, s. 1. huhtikuuta 1960 Berkeley, Gloucestershire, Englanti) on brittiläinen näyttelijä, joka tunnetaan parhaiten Robin Hoodin (Robin of Loxley) roolista 1980-luvun kulttisarjassa "Robin of Sherwood". Vuosina 1984–1986 valmistunut sarja saavutti suuren maailmanlaajuisen suosion.


title: Michael Praed

text:
Vuosina 1985–1986 Praed esiintyi yhdysvaltalaisessa "Dynastia"-saippuasarjassa. Vuonna 2000 hän näytteli Phileas Foggia "The Secret Adventures of Jules Verne" -tieteissarjassa. Hänet tunnetaan Isossa-Britanniassa myös teatterirooleistaan draama- ja musikaalinäytelmissä sekä dokumenttien kertojaäänenä.
Vuodesta 2003 lähtien Praed on toiminut kertojana suositussa historiallisessa "Timewatch"-dokumenttisarjassa. Vuonna 2009 hän esitti teatterissa kapteeni von Trappia musikaalissa "The Sound of Music".


title: Michael Praed

text: Vuodesta 2016 Praed on näytellyt Frank Claytonia ITV:n draamasarjassa "Emmerdale".


title: Riddarbackenin rautatietunneli

text: Riddarbackenin rautatietunneli on Rantaradalla Siuntion kunnassa sijaitseva rautatietunneli. Tunnelin pituus on 286 metriä ja se on valmistunut vuonna 1985 Kelan ja Viiman välisen rataoikaisun yhteydessä. Tunnelin aukon poikkipinta-ala on 38,6 m². Tunnelissa junien suurin sallittu nopeus Pendolinoilla on 180 km/h, kaksikerrosvaunuista koostuvilla junilla 120 km/h ja muilla junilla 160 km/h.


title: Riddarbackenin rautatietunneli

text: Noin 800 metriä Riddarbackenin tunnelista Kirkkonummen suuntaan sijaitsee Lillgårdin rautatietunneli.


title: Rasila

text: Rasila on suomalainen sukunimi, joka on muun muassa seuraavilla henkilöillä:


title: Henri Christophe

text: Henri Christophe (6. lokakuuta 1767 – 8. lokakuuta 1820) oli haitilainen kansanjohtaja, joka julistautui vuonna 1811 Haitin kuninkaaksi nimellä Henri I.


title: Henri Christophe

text: Christophe oli syntyperältään orja. Hän liittyi Haitissa Ranskan armeijan riveihin ja kohosi upseeriksi. Ranskan-vastaisen Haitin vallankumouksen yhdeksi johtajaksi hän nousi vuonna 1791. Hän valtasi Ranskan tukikohdan Fort-Dauphinin ja antoi sille kuninkuuteen viittaavan nimen Fort-Royal. Hänen kuoltuaan 1820 siitä tuli Fort-Liberté, jonka nimisenä kaupunkina se on yhä olemassa.


title: Henri Christophe

text: Christophe ei kuitenkaan hallinnut koko Haitia, vaan hän oli kapinajohtaja myös maan keisariksi vuonna 1804 julistautunutta Jean Jacques Dessalinesia vastaan, jonka hän surmautti vuonna 1806. Tämä johti maan hajoamiseen Christophen johtamaan Pohjois-Haitiin ja Alexandre Sabès Pétionin johtamaan Etelä-Haitiin sekä näiden väliseen sisällissotaan. Christophe ampui itsensä vuonna 1820 sen jälkeen kun hänen joukkonsa hylkäsivät hänet.


title: Syberia (pelisarja)

text: Syberia on Benoît Sokalin suunnittelema seikkailupelisarja.


title: Syberia (pelisarja)

text: Pelit on kehittänyt Microïds.


title: Viron joet

text: Viron joet ovat syntyneet heti viimeisen jääkauden mannerjäätikön reunan vetäytyessä Viron alueiden yli Suomeen noin 15 000–13 000 vuotta sitten tai sen jälkeen. Mannerjäätikön siloittamaan kallioperään oli jäänyt maa-aineksien täyttämiä vanhoja uurteita, joita sulamisvedet alkoivat heti kuluttamaan. Näin voidaan ymmärtää se, että eräät joet ovat oikeastaan vanhempia kuin jääkausi, mutta todellisuudessa suurin osa joista ovat syntyneet vasta jääkauden jälkeen. Viro on korkeuseroiltaan melko tasainen ja sen joet virtaavat hitaasti ja mutkitellen. Joet ovat lyhyitä ja niiden valuma-alueet ovat pieniä.


title: Viron joet

text: Suuria hallinnollisia vesistöalueita on neljä. Ne ovat Narva-Peipsi vesistöalue, Suomenlahden vesistöalue, Riianlahden vesistöalue ja Saariston vesistöalue. Muut paitsi Saariston vesistöalue saa alkuunsa Pandiveren ylängöltä. Jokien valuma-alueet eivät aina noudata valtioiden rajoja, joten ne saattavat sijaita myös Venäjän, Latvian tai Valko-Venäjän alueilla. Noin 33% jokien vedestä laskee Suomenlahteen, 43,6% Riianlahteen, 33% Peipsijärveen ja 0,3% Venäjälle ja Latviaan. Virossa on 15 jokea, joiden valuma-alue on yli 1 000 neliökilometriä ja Narvanjoen valuma-alueen koko ylittää Viron valtion pinta-alan. Emajoen valuma-alue mahtuu lähes kokonaan Viron alueelle ja muodostaa siitä 22%. Pohjois-Viron ja saariston luonnon erikoisuus on kalkkikivikallioiden karstissa. Vesi on syövyttänyt tiensä maanalaisissa onkaloissa muodostaen välillä maanalaisia jokia. Tällaisia jokia ovat esimerkiksi Jõelähtme jõgi, Tuhala jõgi ja Kuivajõgi.


title: Viron joet

text: Virossa on raivattu peltomaata kuivattamalla soita ja metsää. Se on ollut tasasella maalla työtä vaativaa ojittamista ja maastossa risteilee tuhansia kilometrejä kaivettua ojaa ja kanavaa. Viron joet ovat pääsääntöisesti lyhyitä ja niiden valuma-alue on pieni. On laskettu, että ojia ja jokia olisi yhteensä 7 000 . Jokia ja ojia on kuitenkin tiheästi, joten sateet ohjautuvat nopeasti ojiin. Jokien, joiden pituus ylittää 10 km, keskitiheys Virossa on 0,23 km/km². Pandiveren ylängöllä jokitiheys on vain 0,005 km/km², sillä kalkkikivinen maa on huokoista ja vesi vajoaa mieluumin maahan kuin valuu ojiin. Pandiveren ylängön korkeimmalla alueella on 1 375 km² suuruinen alue, jossa ei esiinny ollenkaan jokia . Koska Virossa on esimerkiksi Suomeen verrattuna suhteellisen vähän järviä, ovat virolaiset lisänneet niiden lukumäärää patoamalla jokia ja ojia tekojärviksi. Lisävesi onkin yhteiskunnan käyttöveden huoltovarmuuden kannalta tervetullut lisä .


title: Viron joet

text: Vain harvassa virolaisessa joessa on runsaasti vettä ja joista suurin on Narvanjoki. Vuoden sisällä jokien virtaamat vaihtelevat suuresti. Kevättulvat ajoittuvat maalis-huhtikuuhun koko maassa. Poikkeuksia ovat Narvanjoki ja Emajoki, joiden juoksu on säännösteltyä. Kesän minimi saavutetaan heinäkuun puolivälistä syyskuun puoliväliin, tai joskus lokakuun alkuun. Silloin ojat, ja joskus joetkin, voivat kuivua kokonaankin. Jokien virtauksien syyshuippu ajoittuu marraskuuhun ja niiden talviminimi kestää tammikuusta maaliskuuhun. Jokien virtaukset keskitalvella ja loppukesästä ovat lähes samat.


title: Viron joet

text: Viron 7000 jokea tai ojaa ovat pääsääntöisesti lyhyitä ja vain 10% niistä on yli 10 kilometriä pitkiä . Virossa on kymmenen jokea, joiden kokonaispituus on yli 100 kilometriä. Pisin joki on Võhandu jõgi (162 km) ja toiseksi pisin on Pärnunjoki (144 km). Muita pitkiä jokia ovat Põltsamaa-, Pedja-, Kasari-, Keila- ja Jägala jõgi. Piusa jõen pudotus, eli latvavesien ja joensuun välinen korkeusero, on 208 metriä. Mustojalla on suurin keskimääräinen kallistus 3,5 metriä kilometriltä ja Emajoella sen on pienin 0,04 metriä kilometriltä. Emajoella pudotusta on 100 kilometrillä vain 3,7 metriä, kun se laskee Võrtsjärveltä Peipsijärvelle.


title: Viron joet

text: Virolaiset luonnonkohteiden nimistö on melko samankaltaisia kuin suomalaisten nimistö. Virolainen "jõgi" (joki) ja "oja" (oja) eivät yleensä kaipaa suomentamista. Vähemmälle huomiolle jää viron genetiivin ja nomiinin samanlaisuus. "Vasavere jõgi" tarkoittaa suoraan käännettynä Vasaveren joki. Puhekielessä joen nimi voi kuitenkin olla lyhyesti "Vasavere", mutta silloin se voi sekoittua samannimiseen kylän nimeen. Yhteen kirjoitettuna "Kaarnaoja" on suomeksi sama Kaarnaoja ja "Orajõgi" on Orajoki. "Toovere kraav" tarkoittaa Tooveren kaivantoa eli se on kaivettu oja, jota voidaan Suomessakin kutsua murteellisesti kraaviksi, kraviksi tai raviksi. Erityinen "peakraav" on suuri kaivettu johto-oja. Suurin ihmisen kaivama uoma on Virossa nimeltään "kanali" eli kanaali tai kanava.


title: Viron joet

text: Aivan samoin kuin Viron järvissäkin, myös joissa voi viranomaisten papereissa olla samalla ojalla useita eri nimiä. Hämmentävä tilanne tulee esille, kun digitaalista karttaa selatessa ojan nimi vaihtuu kesken suurennusvaiheen toiseksi. Kansa ei ole myöskään piitannut ojan ja joen välisestä kokoerosta, vaan se on kutsunut myös suuria ojia ojiksi ja pieniä jokia joiksi.


title: Viron joet

text: Suomalaiset käyttävät pääsääntöiseti virolaisia nimiä suoraan. Se on ymmärrettävää, sillä kielet ovat melko samanlaisia. Kuitenkin joistakin usein tarvittavista nimistä on laajalti käytössä sovinnaisnimiä. Wikipediassa noudatetaan tässä mielessä Kotimaisten kielten suosituksia, jonka mukaan alkuperäiset nimet siirretään kieleemme suoraan. Ne taivutetaan yleensä suomalaisittain, mutta jos nimessä on jo astevaihtelu, taivutuksessa sitä ei enää tule uudestaan.


title: Viron joet

text: Joen uoma syntyy, kun juokseva vesi kovertaa altaan maata ja syntyy maastoon painanne. Savipohjaisessa maastossa uoma on yleensä matala ja leveä, kivikkoisessa moreenimaastossa se on edellistä syvempi, mutta joki saattaa kovertaa itsensä syvällekin kallioon. Graniitti on Suomen ja Viron joille liian kova alusta, joten siihen syntyy joki ainoastaan valmiiseen kalliomurrokseen, jota viimeinen jääkausi on murtanut lisää. Silloinkin on avuksi tullut jäätikköjoki, joka on suurella virtausvoimalla huuhtonut mannerjäätikön ja maankamaran välissä olevat irtomaat ja suuret kivet pois. Syntynyt subglasiaalinen uoma (, muinaislaakso) erottuu nykyään maastossa rotkona, jonne vesi luontaisesti hakeutuu. Virossa kalkkikivi- ja hiekkakivikalliot ovat vielä oma lukunsa. Niiden pehmeät kalliopinnat kuluivat mannerjäätikön liikkeen alla tasaiseksi ja kun jääkauden loputtua sulamisvedet muodostivat jään alle jäätikköjokia, syntyivät subglasiaaliset uomat melko helposti ja niistä tuli varsin leveitä ja syviäkin. Tällaiset laaksot ovat useiden- tai kymmenien kilometrien pituisia ja niitä esiintyy Virossa luode-kaakko- tai itä-länsi-suuntaisina. Joet virtaavat näitä laaksoja alas ja koska laaksot ovat kuluneet epätasaisesti, syvennyksiin muodostui järviketjuja, jotka ovat Viron syvimpiä. Jäätikköjokilaaksoissa virtaavat joet ovat Viron kauneimpia ja ne ovat melojien suosiossa. Kalkki- ja hiekkakivi kuluu muutenkin nopeasti virtavassa vedessä. Monet ojat ja joet ovat ehtineet uurtamaan jääkauden jälkeen uomaansa syväksi.


title: Viron joet

text: Hydrologinen tutkimusverkko luotiin 1920-luvulla ja sen avulla kerätty tieto mahdollistaa pitkäaikaisvertailuja. Nykyään on jokiverkostossa 58 tarkkailuasemaa.


title: Gekkomaiset

text: Gekkomaiset (Gekkota) on liskojen osalahko kladissa Scleroglossa. Se sisältää seitsemän heimoa: Pygopodidae, Carphodactylidae, Diplodactylidae, Gekkonidae, Sphaerodactylidae, Phyllodactylidae ja Eublepharidae.


title: Gaijin Entertainment

text: Gaijin Entertainment venäläinen vuonna perustettu videopelien kehittäjä.


title: Gaijin Entertainment

text: Yritys keskittyy MMO toimintapelien kehittämiseen.


title: Gaijin Entertainment

text: Yhtiön tunnetuinpia pelejä:


title: Gaijin Entertainment

text: MMO avaruustoimintapeli Star Conflict (Microsoft windows, Mac OS X, Linyx, SteamOS)


title: Gaijin Entertainment

text: Sotateemainen taistelu MMO-peli War thunder (Microsoft windows, Mac OS, Linux, PlayStation 4, Shield Android TV, Xbox One)


title: Gaijin Entertainment

text: Ajoneuvojen rakentamiseen ja taisteluun keskittyvä MMO-peli Crossout (Microsoft windows, Xbox One, PlayStation 4)


title: Vyöliskot

text: Vyöliskot (Cordylidae) on suomumatelijoiden heimo, jonka lajien suomuinen nahka on muuntunut tehokkaaksi panssariksi. Häntää ympäröivät lukuisat erikoistuneista suomuista koostuvat ”piikkivyöt”.


title: Anthonyn käärö

text: Anthonyn käärö on 1546 julkaistu Anthonyn laatima kuvakäärö, joka esittää 58:aa Englannin laivaston alusta. Alkujaan kolmiosainen veliinille laadittu käärö tehtiin lahjaksi kuningas Henrik VIII:lle. Se on myöhemmin leikattu osiin ja sidottu kirjaksi. Kuvien yksityiskohtien tarkkuus ei ole täysin luotettava, mutta luettelo on arvokas tietolähde Tudorien ajan laivastosta ja sen aluksista kuten "Mary Rose" ja "Henry Grace à Dieu".


title: Anthonyn käärö

text: Luettelossa on kaksikymmentä laivaa, viisitoista kaljaasia esimerkiksi "Antelope", kymmenen pinassia ja kolmetoista soudettavaa kaleeria.


title: Kesäolympialaiset 2028

text: XXXIV kesäolympialaiset järjestetään vuonna 2028 Los Angelesissa, Yhdysvalloissa. Tämä on kolmas kerta, kun Los Angeles toimii kesäolympialaisten isäntäkaupunkina. Aikaisemmin Los Angelesissa on järjestetty kesäolympialaiset vuosina 1932 ja 1984, ja se tulee olemaan kolmas kaupunki, jossa kisat on järjestetty kolmesti. Olympialaiset ovat kaikkiaan viidennet Yhdysvalloissa järjestettävät kesäolympialaiset ja kaikkiaan yhdeksännet olympialaiset. Yhdysvallat isännöi myös vuosien 1904 ja 1996 kesäolympialaisia ja vuosien 1932, 1960, 1980 ja 2002 talviolympialaisia. Kisojen isäntäkaupunki piti alun perin valita Kansainvälisen olympiakomitean kokouksessa vuonna 2021, mutta syyskuussa 2017 Kansainvälinen olympiakomitea ilmoitti, että Los Angeles tulee isännöimään vuoden 2028 kesäolympialaiset.


title: Ercanin kansainvälinen lentoasema

text: Ercanin kansainvälinen lentoasema (, ) on lentoasema, joka sijaitsee Pohjois-Kyproksen alueella Kyproksen saarella. Se palvelee lähinnä saaren turkkilaista pohjoisosaa ja sijaitsee noin 13 kilometriä itään Pohjois-Nikosiasta. Turkin ja muiden lentoyhtiöiden varaussivustot viittaavat Ercanin lentokenttään yleisesti nimellä Lefkoşan (Nikosian) lentoasema.


title: Ercanin kansainvälinen lentoasema

text: Ercanin lentokentän edeltäjä oli Týmvoun lentokenttä. Sen rakensivat englantilaiset toisen maailmansodan aikana sotilaalliseksi lentokentäksi, kun Iso-Britannia hallitsi saarta siirtomaavallan aikana. Lentokenttä hylättiin Kyproksen itsenäistymisen jälkeen vuonna 1960. Turkin miehittäessä Kyproksen ja saaren turkkilaisia ja kreikkalaisia alueita, lentokenttää laajennettiin, ja nykyään sitä käytetään pääasiassa henkilömatkustukseen Pohjois-Kyproksella.


title: Breakbot

text: Thibaut Berland Michel Jean-Marie (s. 5. lokakuuta 1981 Yvelines, Ranska), tunnettu paremmin taiteilijanimeltään Breakbot, on ranskalainen tuottaja ja DJ, joka on julkaissut musiikkia Ed Banger Records -levy-yhtiöllä toukokuusta 2009 lähtien.


title: Breakbot

text: Breakbot on tunnettu ehkä parhaiten remixeistään. Hänen tunnetuimpiin remixauksiinsa kuuluu muun muassa remixit artistien ja yhtyeiden kuten Röyksoppin, Digitalismin ja Chromeon kappaleista. Irina Dakeva ohjasi Breakbotin kappaleen ”Baby I’m Yours” musiikkivideon, josta tuli hitti Ranskan MTV Pulse -kanavalla. Kyseinen musiikkivideo oli myös ehdolla parhaimmaksi pienen budjetin pop / dance / urban -videoksi ja parhaimmaksi videon animaatioksi UK Music Video Awardseilla 12. lokakuuta 2010. Breakbot on julkaissut kaksi studioalbumia: "By Your Side" huhtikuussa 2012 ja "Still Waters" helmikuussa 2016.


title: Breakbot

text: Breakbotin vuoden 2008 remix Pnaun kappaleesta ”Baby” esiintyy videopelissä "Gran Turismo 5". Myös hänen oma kappaleensa ”Penelope Pitstop” esiintyy samassa pelissä.


title: Record Makers

text: Record Makers on vuonna 2000 perustettu ranskalainen levy-yhtiö. Levy-yhtiön perustivat Air-yhtyeen jäsenet Nicolas Godin ja Jean-Benoît Dunckel sekä heidän tuttavansa Marc Teissier du Cros ja Stéphane Elfassi. Levy-yhtiön artistit edustavat tyylilajeiltaan suurimmaksi osaksi popia ja electroa.


title: Kemp’s Landingin taistelu

text: Kemp's Landingin taistelu (, tunnetaan myös nimellä Kempsvillen yhteenotto ()) oli pienimuotoinen taistelu Yhdysvaltain itsenäistymistä vaatineiden virginialaisten ja Virginian viimeisen siirtokuntakuvernööri John Murray Dunmoren sotilaiden välillä. Taistelu käytiin 15. marraskuuta 1775 Virginian Kemp's Landingissa (nykyinen Virginia Beach). Taistelu päättyi brittien voittoon.


title: Kemp’s Landingin taistelu

text: Pian Kemp's Landingin taistelun jälkeen Dunmore antoi niin kutsutun Dunmoren julistuksen, jossa hän julisti Virginiaan sotalain ja lupasi, että Britannian armeijan puolelle liittyneet paikalliset mustat orjat saisivat vapautuksen.


title: Tip Top

text: Tip Top on vuonna 2013 ensi-iltansa saanut Serge Bozonin ohjaama ranskalais-luxemburgilais-belgialainen rikoskomediaelokuva, jonka pääosissa ovat Isabelle Huppert, Sandrine Kiberlain ja François Damiens. Elokuva perustuu walesilaisen Bill Jamesin samannimiseen "Sally Bithron" -romaaniin "Tip Top" (2006), jonka pohjalta Serge Bozon, Axelle Ropert ja Odile Barski laativat elokuvan käsikirjoituksen. Elokuvan tuottajina olivat Jesus Gonzalez-Elvira, Philippe Martin, Nicolas Steil ja David Thion.


title: Tip Top

text: "Tip Top" sai ensi-iltansa vuoden 2013 Cannesin elokuvajuhlilla "Quinzaine des réalisateurs" -esityssarjassa.


title: Tip Top

text: Algerialainen Farid Benamar, Ranskan poliisin ilmiantaja, löydetään murhattuna pienestä ranskalaiskunnasta. Epätavallinen naispoliisikaksikko, Esther Lafarge ja Sally Marinelli (Isabelle Huppert ja Sandrine Kiberlain), alkaa tutkia poliisin mahdollista osallisuutta ilmiantajan murhaan.


title: Tip Top

text: "Tip Topin" kuvaukset alkoivat toukokuussa 2012. Elokuva kuvattiin Belgiassa ja Luxemburgissa lähes neljän miljoonan euron budjetilla. Elokuvan tuotantoyhtiöinä olivat ranskalaiset Les Films Pelléas, Iris Films, Canal+, Ciné+ ja Hérodiade, luxemburgilainen Iris Productions sekä belgialainen Artémis Productions. "Tip Topin" virallinen traileri julkaistiin 4. heinäkuuta 2013.


title: Tip Top

text: "Tip Top" sai ensi-iltansa Cannesin elokuvajuhlilla Ranskassa 19. toukokuuta 2013. Elokuva sai teatteriensi-iltansa Ranskassa 11. syyskuuta 2013 ja Belgiassa 25. joulukuuta 2013. Rézo Films oli elokuvan teatterilevittäjänä Ranskassa ja Alternative Films Belgiassa. Elokuva keräsi Ranskassa teatterikierroksensa aikana 82 834 katsojaa.


title: Tip Top

text: "Tip Top" on saanut elokuvakriitikoilta ja yleisöltä sekalaisen ja kielteisen vastaanoton. Rotten Tomatoes -sivuston mukaan 50% kriitikoista on antanut elokuvalle positiivisen arvosanan 5,5/10 keskiarvolla. Keräys perustuu 14 arviointiin. 75 käyttäjästä 22% on antanut elokuvalle positiivisen arvosanan 2/5 keskiarvolla. Metacritic-sivuston mukaan seitsemän arvostelun perusteella elokuva on saanut 64 pistettä sadasta mahdollisesta. Internet Movie Databasen 373 käyttäjää on antanut elokuvalle keskiarvon 4,8/10.


title: Tip Top

text: "Tip Top" julkaistiin Ranskassa DVD:lle 4. maaliskuuta 2014. Elokuva julkaistiin Yhdysvalloissa niin DVD:lle kuin blu-rayllekin 12. toukokuuta 2015.


title: Lucky Boy

text: Lucky Boy on ranskalaisen elektronisen musiikin ja house-musiikin artistin DJ Mehdin albumi, joka julkaistiin vuonna 2006 levy-yhtiöllä Ed Banger Records.


title: GND (tunniste)

text: GND eli GND-tunniste (; ) on Saksan kansalliskirjaston () ja sen saksankielisen kulttuuripiirin yhteistyökumppanien luoma yksilöintitunniste ihmisille, organisaatioille, kokouksille ja tapahtumille, maantieteelliselle informaatiolle, hakusanoille ja teosnimille.


title: GND (tunniste)

text:
Esimerkiksi presidentti Urho Kekkosen GND-tunniste on 118777017. Vastaavasti esimerkiksi Itä-Suomen yliopiston GND-tunniste on 16162019-X ja Halti-tunturin GND-tunniste on 1046172026.
Muodostetun tunnistetietokannan aineisto on vapaasti saatavissa avoimilla Creative Commons Zero (CC0) -lisenssiehdoilla MARC 21 -luetteloformaatissa, sen xml-muodossa ja RDF-muotoisena.


title: GND (tunniste)

text: GND-tunniste luotiin vuonna 2012, jolloin sillä korvattiin useita aiemmin käytettyjä erillisiä tunnistetyyppejä (saksalainen henkilönimitunniste PND, organisaatiotunniste GKD, aihepiiritunniste SWD ja Saksan musiikkiarkiston yleinen nimiketiedosto DMA-EST-Datei).


title: GND (tunniste)

text: GND-tunnisteilla kuvattu aineisto luokitellaan seitsemään päätyyppiin


title: Lucky Boy at Night

text: Lucky Boy at Night on ranskalaisen elektronisen musiikin ja house-musiikin artistin DJ Mehdin albumi, joka julkaistiin vuonna 2007 levy-yhtiöllä Ed Banger Records. Albumin kappale nro. 13, ”Lucky Boy (Outlines Remix)” esiintyy vuoden 2013 videopelissä "Grand Theft Auto V" pelin fiktiivisellä Radio Mirror Park -kanavalla.


title: Patrona Halil

text: Patrona Halil (n. 1690–1730) oli kapinajohtaja, jonka aloittama kapina suisti sulttaani Ahmed III:n valtaistuimeltaan ja päätti Osmanien valtakunnan renessanssina tunnetun tulppaanikauden.


title: Patrona Halil

text: Halil syntyi albanialaisperheeseen Hrupistan (nyk. Argos Orestiko) kylässä. Hän palveli osmanien laivastossa vara-amiraalin lippulaivalla "Patrona", mistä hänen lisänimensä todennäköisesti periytyi. Hän johti aluksella kapinan, jonka epäonnistuttua hänelle annettiin kuolemantuomio. Hänet kuitenkin armahdettiin amiraali Mustafa paššan väliintulon ansiosta, ja hän saattoi liittyä janitsaareihin. Passarowitzin rauhansopimuksen allekirjoittamisen aikoihin hänet siirrettiin Vidinissä olleeseen varuskuntaan. Vidinissä hän osallistui paikallista kuvernööriä vastaan nousseeseen kapinaan, joka kuitenkin tukahdutettiin pian. Hän pakeni Istanbuliin, jossa hän työskenteli kaupparatsuna ja kylpylänhoitajana sekä solmi yhteyksiä albanialaisalamaailmaan. Hän sai toisen kuolemantuomionsa tapettuaan ystävänsä tappelussa Galatassa olleessa kapakassa, mutta selvisi jälleen amiraali Mustafa paššan ansiosta.


title: Patrona Halil

text: Sandwichin 3. jaarlin Edward Montagun mukaan Halil värväytyi tämän jälkeen Mustafa paššan palvelukseen. Hän hautoi kahden muun albanialaisen, entisen janissaarin Emir Alin sekä vihanneskauppias Muslu Beşen kanssa kapinasuunnitelman. Emir Ali oli johtanut kapinaa Izmirissä 1727-1728, ja Halilin lailla paennut sen jälkeen Istanbuliin, jossa hän työskenteli kahvilanpitäjänä. Halilin kapinan taustalla oli luultavasti amiraali Mustafa paššan kaltaisten konservatiivisten sotilaiden ja virkamiesten vastahakoinen suhtautuminen edistyksellisen tulppaanikauden ajan hallinnon uudistuksiin sekä lähentymiseen länsivaltojen kanssa. Oman ilmoituksensa mukaan kapinalliset ajoivat islamilaisen šaria-lain palauttamista. Kapinaa tukivat monet uskonoppineista ulaman jäsenistä, jotka vihasivat maallistuneeksi katsomaansa Nevşehirli İbrahim paššaa.


title: Patrona Halil

text: 28. syyskuuta 1730 Patrona Khalil vei noin kolmekymmenhenkisen joukon Istanbulin Suureen basaariin, jossa he vetäisivät miekkansa esille ja nostivat ylös vihreät liput vallankumouksen alkamisen merkiksi. Ajankohtaa kapinan alulle ei olisi voinut paremmin valita, sillä sulttaani ja suurvisiiri olivat molemmat pois kaupungista. Myös sulttaanin korkein sotilasvirkamies oli vierailemassa kotonaan Istanbulin ulkopuolella. Kapinalliset jatkoivat marssiaan värväten riveihinsä janitsaareja, joista moni liittyi mukaan ylipäällikkönsä vastustuksesta huolimatta. Yksi kapinaa tukeneista uskonoppineista, Ibrahim Efendi, julisti kapinan lailliseksi, ja hänelle luvattiin palkkioksi Istanbulin korkeimman tuomarin virka. Tämän jälkeen kapinalliset ryöstivät markkinoita ja kirpputoreja sekä tullitalon ja asevaraston. He kiersivät myös vankiloita avaten portteja ja tyrmien ovia, ja moni vapautetuista vangeista liittyi mukaan.


title: Patrona Halil

text: Kapinalliset hallitsivat Istanbulia noin kaksi viikkoa, jona aikana tuhottiin ja ryöstettiin huomattava määrä omaisuutta. Hallituksen jäseniä ja neuvonantajia surmattiin kaduille ja koteihinsa. Ulaman tuellaa he vaativat kahdeksan virkamiehen erottamista, ensimmäisenä listalla oli suurvisiiri İbrahim pašša. Ahmed III päätti uhrata luottomiehensä ja vävynsä. Suurvisiiri vangittiin ja teloitettiin, jonka jälkeen hänen silvottua ruumistaan esiteltiin kansalle. Tämä ei kuitenkaan riittänyt, vaan myös Ahmedin täytyi erota. Hänen tilalleen nostettiin Mahmud I. Kapinallisten vaatimuksesta Mahmud joutui antamaan käskyn polttaa kaksisataa tulppaanikauden hallinnon johtomiehille kuulunutta palatsia ja kartanoa tulppaanipuutarhoineen. Näin suuri osa aikakauden kauniista arkkitehtuurista tuhoutui.


title: Patrona Halil

text: Monet Patrona Halilia tukeneista alkoivat etääntyä hänestä juuri kapinan aikaansaaman tuhon vuoksi. Uutta sulttaania painostettiin rauhoittamaan tilanne. Hän kutsui Halilin ja Muslu Beşen Topkapin palatsiin kertoen kutsussa nimittävänsä heidät Rumelian ja Anatolian kuvernööreiksi. Vaikka ylennys katutasolta huippuvirkoihin olisi saattanut epäilyttää monia, kapinajohtajat ottivat kutsun vastaan. Heidän tullessaan palatsiin sen vartiokaarti teki yllätysrynnäkön, ja pisti Halilin, Muslu Beşe sekä heidän mukanaan olleen janitsaarien päällikön kuoliaaksi. Kaarti surmasi lisäksi 15 muuta johtohahmoa, ja kaikkien ruumiit tuotiin esille luo. Mahmud I aloitti pitkään kestäneet kostotoimet, joissa surmattiin tuhansia kapinaan osallistuneita.


title: Patrona Halil

text: Ranskalainen taidemaalari Jean Baptiste Vanmour asui Osmanien valtakunnassa tulppaanikauden aikana. Hän oli myös kapinan aikana Istanbulissa ja teki siitä kertovia maalauksia, jotka ovat esillä Rijksmuseumissa Amsterdamissa.


title: Great Bridgen taistelu

text: Great Bridgen taistelu () on Yhdysvaltain vapaussodan taistelu, joka käytiin 9. joulukuuta 1775 Great Bridgessa, Virginiassa. Taistelussa William Woodfordin johtamat, Yhdysvaltain itsenäistymistä tukeneet kapinalliset löivät brittijoukot. Taistelussa haavoittui kapinallisten puolella vain yksi mies, kun taas britit menettivät kuolleina tai haavoittuneina pelkästään ammattisotilaita lähteestä riippuen 62–102 miestä.


title: Great Bridgen taistelu

text: Great Bridgen taistelun jälkeen Britannia joutui vetäytymään aiemmin hallitsemastaan Virginian provinssista. Muun muassa provinssin kuvernööri, lordi John Murray Dunmore joutui taistelun jälkeen pakenemaan alueelta.


title: Joe Hanson

text: Joseph ”Joe” Blain Hanson (s. 23. helmikuuta 1983 Fosston, Minnesota, Yhdysvallat) on yhdysvaltalainen kirjoittaja ja koomikko. Tällä hetkellä hän asuu Los Angelesissa.


title: Joe Hanson

text: Vuonna 2010 Hanson aloitti Internet-sarjan nimeltä ”Joe Goes” (), jossa hän vierailee konventeissa, eri tilaisuuksissa ja eri maissa käyden tarkoituksellisesti kiusallisia keskusteluja ihmisten kanssa. Hän on muun muassa käynyt Suomessa, Ruotsissa sekä Islannissa. "Joe Goes" -sarjan jakso ”Joe Goes to Exxxotica Expo” sai paljon näkyvyyttä Internetissä ja pääsi "The Huffington Postin" etusivulle.


title: Joe Hanson

text: Hanson on esiintynyt sarjan "Kaunotar ja nörtti" ensimmäisellä tuotantokaudella vuonna 2005. Hän on myös käsikirjoittanut Ray William Johnsonin sarjaa "Equals Three". Hanson on myös suuri Wu-Tang Clan -yhtyeen fani, ja omistaa muun muassa tatuoinnin yhtyeestä niskassaan. Hän on myös yhtyeestä paljon vaikutteita ottanut rap-artisti, ja muun muassa joillakin videoillaan esittelee freestyle-taitojaan haastateltavilleen. Hanson on julkaissut omaa musiikkiaan nimellä "Bino White".


title: GND

text: GND voi tarkoittaa seuraavia:


title: Suramiini

text: Suramiini (CHSNO) on sulfonoituihin ureajohdannaisiin kuuluva orgaaninen yhdiste. Lääketieteessä suramiinia käytetään eräiden alkueläintautien kuten aikaisen vaiheen unitaudin hoitamiseen. Suramiini on WHO:n ylläpitämällä listalla tärkeimmistä lääkeaineista.


title: Suramiini

text: Suramiinia käytetään yleensä sen natriumsuolana eli suramiininatriumina. Yhdiste on valkoista tai hieman kellertävää tai punertavaa jauhetta. Suramiini liukenee tässä muodossa veteen ja hieman etanoliin, mutta ei esimerkiksi dietyylieetteriin, kloroformiin tai bentseeniin.


title: Suramiini

text: Suramiini tehoaa moniin alkueläimiin kuten "Trypanosoma"-suvun lajeihin sekä eräisiin matoihin kuten jokisokeutta aiheuttavaan "Onchocerca volvulus" -lajiin. Yhdisteen tarkka vaikutusmekanismi ei ole tiedossa, ja on mahdollista, että vaikutusmekanismeja on useita. Suramiinin on todettu inhiboivan glykolyysiin, nukleotidien synteesiin ja muihin solujen toiminnan kannalta tärkeisiin aineenvaihduntareitteihin osallistuvia kinaasi- ja dehydrogenaasientsyymejä. Suramiini on ollut 1920-luvulta alkaen varhaisen vaiheen unitaudin ensilinjan hoito. Yhdiste ei läpäise veri-aivoestettä, minkä vuoksi se ei sovellu toisen vaiheen, jossa loisiot ovat saavuttaneet keskushermoston, unitaudin hoitoon. Lääkeaine annetaan ruiskeena suoneen. Suramiinia voidaan käyttää yhdessä muun muassa melarsoprolin tai tryparsamidin kanssa. Suramiinia on tutkittu myös HIV:n hoidossa, koska se estää viruksen käänteiskopioijaentsyymin toimintaa.


title: Suramiini

text: Tyypillisimpiä suramiinin aiheuttamia haittavaikutuksia ovat huonovointisuus, kuumeilu ja allergiset oireet. Myös proteiinin määrä virtsassa voi lisääntyä. Lääkeaine voi myös aiheuttaa polyneuropatiaa ja valoherkkyyttä. Vakavia haittavaikutuksia voivat olla maksatoksisuus ja munuaisten toimintahäiriöt.


title: Suramiini

text: Suramiinisynteesin lähtöaine on 1-naftyyliamiini-4,6,8-trisulfonihappo, jonka aminoryhmä reagoi 3-nitro-4-metyylibentsoyylikloridin kanssa muodostaen amiinin. Muodostuneen kondensaatiotuotteen nitroryhmä pelkistetään raudan avulla aminoryhmäksi ja tämä välituote reagoi muodostaen amiinin m-nitrobentsoyylikloridin kanssa. Seuraava vaihe on taas nitroryhmän pelkistys aminoryhmäksi. Suramiinin synteesin viimeisessä vaiheessa tämä välituote reagoi fosgeenin kanssa muodostaen ureajohdannaisen.


title: Liquid

text: Liquid on brittiläisen Recoilin viides studioalbumi, joka julkaistiin levy-yhtiöllä Mute Records 21. maaliskuuta 2000. Se nauhoitettiin Alan Wilderin The Thin Line -nimisellä kotistudiolla Sussexissa heinäkuun 1998 ja kesäkuun 1999 välillä. Albumin tuotti Wilder itse, kumppaninsa Hepzibah Sessan avustuksella.


title: Liquid

text: "Liquidin" musiikki jatkuu samalla tyylillä Recoilin aikaisemman albumin "Unsound Methodsin" kanssa, tosin "Liquidin" musiikki on keskittynyt Wilderin kokemaan kuolemanrajakokemukseen vuonna 1994, jolloin Wilder ajoi kumppaninsa Hepzibah Sessan kanssa Skotlannissa, kun Panavia Tornado -sotilaslentokone osui heidän edessä olevaan rinteeseen. Lentokoneessa olevat kaksi henkilöä kuolivat. Albumin idea, eritoten kappale ”Black Box” keskittyy lentokoneen pilotin ajatuksiin elämänsä viimeisillä hetkillä.


title: Liquid

text: Recoil valitsi albumiin jälleen kerran monimuotoisen ryhmän laulajia – maailmanlaajuista suosiota saanut, myös Mute Recordsilla olevan artistin Diamanda Galásin, 1940-luvun gospel-laulajat Golden Gate Jubilee Quartet -kvartetista, New Yorkista tulevat spoken word -esiintyjät Nicole Blackmanin ja Samantha Coerbellin ja katalaaninkielisen kertojan, Recoilin fanin Rosa Torraksen. Muita albumiin kontribuoineita muusikkoja olivat muun muassa Curve-yhtyeen Dean Garcia (bassokitara) ja Steve Monti (rummut), Ian Dury and the Blockheadsin Merlin Rhys-Jones (kitara) ja Miranda Sex Gardenin, Wilderin kumppani Hepzibah Sessa (viulu).


title: Liquid

text: Huomioitavaa on kappale ”Jezebel”, jossa esiintyy 1940-luvun gospel-kvartetti Golden Gate Jubilee Quartet. Jotkut väittävät Mobyn vuotta aikaisemmin julkaistun albumin "Playn" olevan tämän inspiraationa. Kyseisellä albumilla käytettiin yhdysvaltalaisen muusikon Alan Lomaxin nauhoituksia. Samantapainen kappale tosin esiintyy Recoilin vuoden 1992 albumilla "Bloodline", jolla Moby esiintyi, mahdollisesti tehden "Bloodlinesta" inspiraation "Play"-albumille.


title: Liquid

text: Nine Inch Nails soitti "Liquid"-albumin ennen lavalle saapumista hänen "Fragility"-kiertueensa aikana vuonna 2000.


title: Saksan liittopäivävaalit 1990

text: Saksan 12. liittopäivävaalit järjestettiin 2. joulukuuta 1990. Kyseessä olivat yhdistyneen Saksan ensimmäiset liittopäivävaalit. Vaaleissa valittiin liittopäivien kaikki 662 jäsentä. 46 995 915 ihmistä kävi äänestämässä äänestysaktiivisuuden ollessa 77,8 prosenttia. Näissä vaaleissa puolue pääsi poikkeuksellisesti äänikynnyksen yli, jos se sai vähintään viisi prosenttia äänistä joko Länsi- tai Itä-Saksassa, kun normaalisti Saksassa on vaadittu viiden prosentin kannatusta valtakunnallisella tasolla.


title: Saksan liittopäivävaalit 1990

text: Liittokansleri Helmut Kohlin johtama CDU/CSU:n ja FDP:n koalitiohallitus säilytti enemmistönsä liittopäivillä ja jatkoi siten Saksan johdossa. Vastaperustettu PDS sai ensimmäistä kertaa edustajia liittopäiville.


title: Sertinki

text: Sertinki (palttinasidoksinen puuvillakangas, joka on liisteröity ja moareeviimeistelty. Sitä käytetään tavallisesti vuorikankaana.


title: Millî Görüş

text: Millî Görüş on turkkilaisten Länsi-Euroopassa toimiva islamilainen järjestö. Sitä on kuvattu suurimmaksi lännessä toimivaksi islamilaiseksi järjestöksi ja merkittävimmäksi turkkilaisen diasporan järjestöksi Euroopassa. Vuonna 2005 järjestö ilmoitti sillä olevan 87 000 jäsentä Euroopassa, joista 50 000 Saksassa.


title: Millî Görüş

text: Järjestö sai alkunsa turkkilaisen poliitikko Necmettin Erbakanin vuonna 1969 julkaisemasta manifestista "Millî Görüş" (Kansallinen visio).


title: Millî Görüş

text: Erbakan varoitti Eurooppaan integroitumisesta ja piti Euroopan unionia siionistien ja katolilaisten projektina Turkin assimiloimiseksi ja maallistamiseksi. Manifesti viittaa islamiin vain ylimalkaisesti ja kiertoilmauksin, koska Turkissa uskonnon käyttö politiikassa on laitonta.


Moskovan yhteiskuntatieteellinen instituutti
oli Neuvostoliiton aikana Moskovassa toiminut kapitalististen maiden kommunististen puolueiden kaadereille tarkoitettu oppilaitos. Suomalaisten kommunistien keskuudessa se tunnettiin paremmin nimellä puoluekoulu. Koulua ja siellä opiskelua on kuvattu mm. Eero Materon kirjassa Brezhnevin opissa - Muistelma Moskovan puoluekoulusta (Myllylahti 2012).


title: Katarina Perkkiö

text: Katarina "Katru" Perkkiö (s. 1. heinäkuuta 1973) on suomalainen thainyrkkeilijä ja thainyrkkeilyn kehä- ja arvostelutuomari.


title: Katarina Perkkiö

text: Katarina Perkkiö aloitti kamppailu-urheilun potkunyrkkeilyn parista vuonna 1996. Hän edusti koko potkunyrkkeilyuransa ajan Vantaan Kamppailukeskusta ja hänen valmentajanaan toimi maailmanmestari Pasi Rantala. Perkkiöllä on potkunyrkkeilyssä ruskea vyö.


title: Katarina Perkkiö

text: Potkunyrkkeilyssä Perkkiö saavutti useita suomenmestaruuksia, pohjoismaiden mestaruuden, World Cup-mitalisijoja sekä arvokkaan Finnish Open voiton. Finaaliottelussa kaatui tuohon aikaan "sensaatiomaisesti" maailmanmestari , jota kukaan suomalaisnainen ei ollut siihen mennessä pystynyt voittamaan.


title: Katarina Perkkiö

text: Perkkiö edusti Suomen Potkunyrkkeily maajoukkuetta MM-kilpailuissa Belgradissa vuonna 2001, Pariisissa vuonna 2003 ja EM-kilpailuissa vuonna 2002 Italiassa sekä vuonna 2004 Budvassa. Näissä turnauksissa Perkkiö putosi aina viimeistään toisella kierroksella. Potkunyrkkeily uran viimeisin ottelu oli 7-eräinen ammattilaisottelu vuonna 2004 Vantaa Open kilpailuissa Vantaalla.


title: Katarina Perkkiö

text: Thainyrkkeilyn pariin Katarina Perkkiö siirtyi vuonna 2004. Häntä valmensi uran alussa maailmanmestari Petri Martinez ja uran viimeisimpinä vuosina Antti Naakka. Perkkiö edustaa edelleen Helsinki Thaiboxing Clubia.


title: Katarina Perkkiö

text: Ensimmäisen ottelunsa thainyrkkeilyssä Perkkiö otteli vuonna 2005 itseään 15 kg painavampaa Katri Häsää vastaan. Vaikka ottelu-ura alkoikin hajaäänitappiolla 2-1, Perkkiö otteli maailmalla menestyksekkäästi usean vuoden ajan omassa sarjassaan -60 kg.


title: Katarina Perkkiö

text:
Thainyrkkeilyssä Perkkiö saavutti Maailmanmestaruus hopeaa vuonna 2008 Etelä-Korean Busanissa sarjassa -60 kg. Matkalla finaaliotteluun kaatui mm. vuoden 2006 maailmanmestari Sandra Bastian. Finaaliottelussa Perkkiö kuitenkin koki karvaan hajaäänituomion turkkilaiselle vastustajalleen ja legendan mukaan hopeamitali päätyi aluksi roskakoriin, ennen kuin mukana olleet valmentajat ehtivät pelastamaan sen.
Euroopan mestaruuden Perkkiö voitti vuonna 2009 Latvian Liepajassa sarjassa -63,5 kg. Finaaliottelussa hän kukisti moninkertaisen maailmanmestarin Julie Kitchenin. Tämän lisäksi hänellä on useita suomen- ja pohjoismaiden mestaruuksia sekä ammattilaisten WMC-liiton Pohjoismaiden mestaruus vuodelta 2009, 5-eräisen trilleri ottelun päätteeksi kaatui hallitseva maailmanmestari Jenny Andersson.


title: Katarina Perkkiö

text: Vuonna 2008 Perkkiö osallistui lyhyellä varoitusajalla nyrkkeilyn SM-kilpailuihin. Vuosi sattui olemaan osallistujamäärältään hyvä, kun -60 kg:n sarjaan oli ilmoittautunut 11 ottelijaa. Määrä oli tuohon aikaan suuri. Perkkiö saavutti neljän ottelun jälkeen SM-hopeaa nyrkkeilyssä ja hävisi ainoastaan finaalissa Eva Wahlströmille. Wahlström on yksi suurimmista naisnyrkkeilyn nimistä edelleen Suomessa ja on sittemmin siirtynyt ammattilaisnyrkkeilyn puolelle. Perkkiö toimi myöhemmin Wahlströmin sparraajana hänen valmistautuessaan ammattilaisnyrkkeilyssä titteliotteluihin. Nyrkkeilyssä Perkkiö edusti vantaalaista Ylä-Tikkurilan Kipinä seuraa ja häntä valmensi Olli Juutinen.


title: Katarina Perkkiö

text: Thainyrkkeilyssä Suomessa ja Pohjoismaissa omassa sarjassa (-60 kg) otellessaan hän ei hävinnyt kertaakaan koko uransa aikana. Perkkiö kuitenkin otteli usein oman sarjansa ulkopuolella alipainoisena otteluja saadakseen ja haasteita lisätäkseen. Viimeisimmän kerran Perkkiö otteli thainyrkkeilyssä vuonna 2013. Tuolloin hän kukisti Suomenmestaruuskilpailujen finaaliottelussa saman seuran edustajan Anna Willbergin. Tätä voittoa Perkkiö on myöhemmin luonnehtinut useaan otteeseen uransa parhaimmaksi Suomenmestaruudeksi. Finaalivoitto taitavasta ja kokeneesta Willbergistä sinetöi Perkkiön ottelu-uran ja hän pystyi poistumaan areenalta mestarina, kuten oli aina toivonut.


title: Katarina Perkkiö

text:
Perkkiön ottelut ja tittelit thainyrkkeilyssä.
Perkkiön muut ottelut ja tittelit.


title: Katarina Perkkiö

text: Perkkiö aloitti työskentelyn Suomen Muaythai liiton hallituksessa ja tuomaritehtävissä jo ottelu-uransa aikana. Suomen Muaythai liitossa hän on työskennellyt mm. rahastonhoitajana ja hallituksen jäsenenä. Nykyisin hän toimii Suomen Muaythai liiton hallituksen varapuheenjohtajana.


title: Katarina Perkkiö

text: Suomessa Perkkiö on toiminut kehä- ja arvostelutuomarina vuodesta 2006 alkaen. Suomen lisäksi hän on ollut tuomaritehtävissä lukuisissa kilpailuissa ympäri maailman. Perkkiö on tällä hetkellä Suomen ainoa kansainvälinen naistuomari, joka työskentelee kansainvälisen kattojärjestö IFMA:n (International Federation of Muaythai Amateur) ja Euroopan kattojärjestö EMF:n (European Muaythai Federation) tuomaritehtävissä. Perkkiö on ensimmäinen thainyrkkeilyn suomalaistuomari, joka on kutsuttu heinäkuussa pidettäviin The World Games 2017 kilpailujen tuomaristoon.


title: Katarina Perkkiö

text: Perkkiö on järjestänyt useita kehä- ja arvostelutuomarikoulutuksia Suomessa ja ohjaa harrastajien treeniryhmää lauantaisin kotisalillaan Helsinki Thaiboxing Clubilla.


title: Aarne Halla

text: Aarne Vilhelm Halla (27. tammikuuta 1895 Kymi – 5. joulukuuta 1953 Ylivieska) oli suomalainen päätoimittaja, toimitusjohtaja ja talousneuvos. Hän perusti Kalajokilaakso-lehden Ylivieskaan vuonna 1927.


title: Aarne Halla

text: Hallan vanhemmat olivat työmies Matti Hykkyrä ja Maria Turkkila. Hän valmistui Helsingin kauppiaitten kauppakoulusta vuonna 1914 ja oli kaupallisella alalla ja armeijan palveluksessa ennen siirtymistään lehtialalle. Halla oli oululaisen Kaiku-lehden uutistoimittajana ja lehdem talouspuolella 1924–1925 ja 1926–1927 sekä Kaleva-lehden toimittajana 1925–1926.


title: Aarne Halla

text: Halla perusti Kalajokilaakso-lehden Ylivieskaan vuonna 1927 ja toimi lehden päätoimittajana. Hän oli myös lehteä painaneen Kala- ja Pyhäjokilaaksojen Kirjapaino Oy:n johtajana. Halla kuului Ylivieskan kunnanvaltuustoon ja oli mukana muun muassa Kalajokilaakson taloudellisessa aluejärjestössä, Keski-Pohjanmaan kauppakamarin hallituksessa ja Keski-Pohjanmaan maakuntaliiton hallituksessa. Halla sai talousneuvoksen arvon vuonna 1950.


title: Johann Georg Theodor Grässe

text: Johann Georg Theodor Grässe (31. tammikuuta 1814 Grimma, Saksin kuningaskunta – 27. elokuuta 1885 Niederlößnitz, Saksan keisarikunta) oli saksalainen bibliografi ja kirjallisuushistorioitsija, joka toimi Saksin kuninkaan Fredrik August II:n kirjastonhoitajana ja Grünes Gewölbe -museon johtajana. Hän kirjoitti elämänsä aikana useita teoksia.


title: Johann Georg Theodor Grässe

text: Johann Georg Theodor Grässen isä oli latinan professori Johann Gottlob. Hänen äitinsä oli Juliana Amalia. Grässe opiskeli Leipzigin yliopistossa filosofiaa ja arkeologiaa, ja hän valmistui vuonna 1834.


title: Johann Georg Theodor Grässe

text: Grässe työskenteli 1840–1848 opettajana. Laajojen kielten ja kirjallisuuden tietojansa ansiosta hänet nimettiin 1843 Saksin kuninkaan Fredrik August II:n henkilökohtaiseksi kirjastonhoitajaksi. Grässe toimi tehtävässä vuoteen 1854. Hän sai myös muita kuninkaallisia tehtäviä, kun hänet valittiin 1848 kuninkaallisen rahakokoelman ja 1852 posiinikokoelman hoitajaksi. Grässe valittiin 1864 Grünes Gewölbe -museon johtajaksi. Hän jäi eläkkeenne 1882 näön heikkenemisen takia ja kuoli 1885.


title: Johann Georg Theodor Grässe

text: Grässen kiinnostuksen kohteet olivat laaja-alaisia, ja hän julkaisi monia teoksia. Hänen töihinsä kuuluvat muun muassa bibliografiset, kirjallisuustieteelliset ja historialliset työt. Hänen tunnetuimpia teoksiaan ovat bibliografia "Leitfaden der allgemeinen Literaturgeschichte" ja latinankielisten paikannimien sanakirja "Orbis Latinus".


title: Friedrich Waidacher

text: Friedrich Waidacher (15. syyskuuta 1934 Graz, Itävalta) on itävaltalainen museologi ja jazzmuusikko. Hän soitti musiikkiuransa aikana pasuuna monissa ja yhtyeissä ja Itävallan yleisradioyhtiössä. Vuodesta 1964 eteenpäin Waidacher on toiminut aktiivisesti museoalalla, ja hän oli 1977–1994 Universalmuseum Joanneumin johtaja.


title: Friedrich Waidacher

text: Waidacher syntyi Grazissa 1834. Hän opiskeli Steiermarkin osavaltion konservatoriossa ja sen jälkeen Grazin yliopistossa. Grazissa Waidacher opiskeli musiikkitiedettä, historiaa, psykologiaa, filosofiaa ja kansatiedettä.


title: Friedrich Waidacher

text: Waidacher aloitti uransa jazzzmuusikkona. Hän soitti useissa yhtyeissä ja orkesterissa. Itävallan yleisradioyhtiössä hän työskenteli 1958–1963 muusikkona, tuottajana, säveltäjänä ja sovittajana. Waidacher soitti 1961–1963 pasuuna New Austrian Big Bandissa ja sävelsi sekä sovitti sen yhtetydessä monia kappaleita Grazin jazzinstituutille.


title: Friedrich Waidacher

text: Waidacherin valmistuttua tohtoriksi hän aloitti 1964 työuran Grazin Universalmuseum Joanneumissa. Hän työskenteli museossa 30 vuoden ajan ja vuodet 1977–1994 hän toimi museon johtajana. Waidacher luennoitsi museologiasta monissa yliopistoissa, ja vuonna 2002 hänet nimettiin Grazin yliopiston yleisen museologian kunniaprofessoriksi.


title: Neuvostoliiton ilmapuolustus

text: Neuvostoliiton ilmapuolustus () oli Neuvostoliiton asevoimien ilmapuolustuksesta vastannut puolustushaara. V-PVO oli puolustushaarana rinnakkainen Neuvostoliiton ilmavoimille ja käytti osittain eri kalustoa.


title: Neuvostoliiton ilmapuolustus

text: Ilmatorjunta sai alkunsa Venäjällä 1914 kun luotiin ensimmäiset ilmatorjuntapatterit, myöhemmin kuunteluasemat ja sulkupallot. Toukokuussa 1918 perustettiin ensimmäisen kerran ilmatorjuntapatterien muodostamisen johtoporras ja vuonna 1927 puna-armeijan pääesikunnassa osasto ja 1930 virasto () jonka vastuulla oli ilmapuolustus. Ilmapuolustus perustui pitkään ilmatorjuntatykkeihin ja sen johdossa oli tykistökenraali.


title: Neuvostoliiton ilmapuolustus

text:
9. marraskuuta 1941 perustettiin ilmapuolustuksen komentajan asema ja siihen nimettiin kenraalimajuri Mihail S. Gromadin (Михаил Степанович Громадин). Tammikuussa 1942 ilmapuolustus sai ensi kertaa käyttöönsä hävittäjäkoneita.
Huhtikuussa 1942 perustettiin Moskovan ilmapuolustuksen rintama ja Leningradin ja Bakun ilmapuolustusarmeijat.
Kuitenkin kesäkuussa 1943 ilmapuolustuksen komentajan virasto lakkautettiin.
Ilmapuolustus uudelleenjärjesteltiin 1944 Pohjois- ja Etelärintamaksi ja Kaukasian rintamaksi ja Moskovan erikoisilmapuolustusarmeijaksi ja Siperiassa Primorskajan, Priamurskajan ja Zabaikalskajan ilmapuolustusarmeijoiksi.


title: Neuvostoliiton ilmapuolustus

text:
Ilmapuolustus puolustushaarana lakkautettiin Neuvostoarmeijan joukkojen supistuksissa 1945–1949, jonka jälkeen ilmapuolustus oli ilmavoimien aselaji.
Ilmapuolustus perustettiin uudelleen 1954 ja Leonid Govorov nimettiin sen komentajaksi.


title: Neuvostoliiton ilmapuolustus

text: Neuvostoliiton ilmapuolustusjoukot toimivat myös ulkomaisissa konflikteissa.


title: Neuvostoliiton ilmapuolustus

text: 64. ilma-armeijakunta puolusti Korean ilmatilaa 1950–1953. Siihen kuului kolme ilmapuolustusdivisioonaa ja neljä ilmatorjuntatykistödivisioonaa.


title: Neuvostoliiton ilmapuolustus

text: 18. erikoisilmatorjuntaohjusdivisioona puolusti Egyptin ilmatilaa 1970–1972.


title: Neuvostoliiton ilmapuolustus

text: PVO:n joukkoja oli myös puolustamassa Syyrian pääkaupunkia Damaskosta ja myöhemmin Syyrian ilmatilaa S-200-ohjuksin.


title: Neuvostoliiton ilmapuolustus

text: Venäjä peri pääosan Neuvostoliiton ilmapuolustuksen kalustosta. Venäjä lakkautti ilmapuolustuksen 1998 ja se yhdistettiin ilmavoimiin.


title: AOC (yritys)

text: AOC on monikansallinen Taiwanissa päämajaansa pitävä elektroniikkayhtiö, joka valmistaa muun muassa televisioita ja tietokonenäyttöjä. Se perustettiin 1967 nimellä Admiral Overseas Corporation. AOC on nykyisin TPV Technologyn tytäryhtiö.


title: 1977 (albumi)

text: 1977 on latin hip hop -artistin Ana Tijoux’n viides studioalbumi, joka julkaistiin 9. maaliskuuta 2010 levy-yhtiöllä Nacional Records. Albumi on Tijoux’n toinen soolojulkaisu. "1977" oli Grammy-palkintoehdokkaana kategoriassa "Best Latin Rock, Urban or Alternative Album". Albumin kappale ”1977” oli AMC:n televisiosarjassa "Breaking Bad", Comedy Centralin sarjassa "Broad City" sekä EA Sportsin videopelissä "FIFA 11".


title: Venla Kokkonen

text: Venla Kokkonen (s. 1983 Lappeenranta) on suomalainen toimittaja. Hän juonsi Yleisradion YleX-kanavan Uuden musiikin ohjelmia vuosina 2010–2017. Toukokuussa 2017 Kokkonen aloitti Iltalehden toimittajana.